R S2021-04-08T08:50:35+05:008 Aprel, 2021|Олтин қалам|\nМустақиллигимизнинг 29 йиллиги “Сен — қудрат манбаи, саодат маскани, жонажон Ўзбекистоним!” шиори остида нишонланаётганининг ҳам ўзига хос жиҳати бор, назаримизда. Зеро, истиқлол йилларида амалга оширилган ва амалга оишрилаётган ҳар бир иш замирини халқимизнинг куч-қудрати мужассам. Улар туфайли қўлга киритилаётган муваффақиятлар эса жонажон Ўзбекистонимизни чинакам саодат ошёнига айлантирмоқда.\nБизда барчамиз учун энг улуғ ва энг азиз бўлган ушбу айёмни яхши яъши кайфият, яхши натижалар билан қарши олиш анъанавий тус олган. Бу йил ҳам бундан мустасно бўлмади. Жойларда ишга туширилган турли иморатлар, уй-жойлар, корхоналар, маиший хизмат кўрсатиш объектлари, йўллару, кўприклар бунинг яққол тасдиғидир.\nМўъжизалар содир бўлади!\nМўъжизалар содир бўлмайди. Афсоналар ҳақиқатга айланмайди, дейишади. Лекин ҳаётда баъзан гуёки иложсиздек, афсонадек туюлган ишларга гувоҳ бўламизки, уни ҳақиқий мўъжизага менгзамасликнинг иложи йўқ. Бунга мисол сифатида пойтахтимизда қуриб битказилиб, яқинда фойдаланишга топширилган Тошкент метрополитенинг Юнусобод йўналишида бунёд этилган “Бодомзор” ва “Туркистон” бекатларини, Тошкент ер усти ҳалқа метро линиясининг биринчи босқичини, Юнусобод туманининг Аҳмад Дониш кўчасида бажарилган ишларни келтириш мумкин. Президенитимиз уларнинг ҳар бири билан яқиндан танишди.\nАйтиш жоизки, уларнинг ҳар бири алоҳида аҳамиятга эга. Чунки ҳар бир лойиҳа ҳудудда истиқомат қилувчи аҳолининг орзуларини рўёбга чиқаришга хизмат қилди. Узоқ йиллар давомида тўпланиб қолган муаммоларга ечим бўлди.\nШу йилнинг 30 август куни эрталаб биз ҳам бир гуруҳ шоиру ёзувчилар, ижодкорлар, журналистлар, олиму мутахассислар билан ана шу объектларни кўриш мақсадида Ўзбекистон Ёзувчилар уюшмаси биноси олдидан биринчи манзил — Юнусобод туманидаги метро томон йўл олдик.\nҲар бекатда бир ҳикмат бор\nЙўл-йўлакай қўлимдаги маълумотномага кўз ташлайман: 2017-2020 йиллар давомида амалга оширилган лойиҳа доирасида 2,9 километр узунликдаги метро йўли ҳамда “Юнусобод” ва “Туркистон” метро бекатлари барпо этилган. Лойиҳа қиймати 103,8 миллион доллар. Шундан 51 миллион доллари давлат бюджетидан ажраитилган бўлса, 52,8 миллион доллари Тикланиш ва тараққиёт жамғармаси маблағи ҳисобланади. Ер ости туннел қисми 6,1 метр, метро беатлари умумий баландили 17,2 метр, бекат платфомаси узунлиги 102 метр, кенглиги 18,5 метрни ташкил этади.\n“Юнусобод” ва “Туркистон” бекатлари орқали кунига 7,5 минг йўловчи ташилади. Яна бир эътиборли жиҳати йилига 5,3 минг тонна зарарли газларнинг атмосферага ташланишининг олди олинади.\nКўп ўтмай манзилдамиз. “Бодомзор”бекатидан янги — “Юнособод” бекати келдик. Мазкур бекатда бизга мазкур линия бўйича янада батафсилроқ маълумот берилди.\nМетрополитен бош ревизори Абдутоҳир Абдуқодировнинг айтишича, Тошкент метрополитенинг Юнусобод линияси лойиҳалаштирилиши 1992 йилдан бошланган ва 2001 йили олтита бекати ишга туширилган. Давлатимиз раҳбарининг 2017 йилдаги қарори асосида унинг давомини қуришга старт берилди. Қурилиш жараёнида Германиядан замонавий бурғулаш техникасини олиб келдик. Натижада иш жараёни тезлашиб, қурилиш муддати қисқарди. Олдинги техникалармиз билан кунига бир метр иш бажарган бўлсак, ушбу қурилма ёрдамида эса кўрсаткични кунига 15 метрга етказдик.\nБундан ташқари, метрога бекатларнинг кириш қисмига қўйилган турникетлар ҳам замонавий. Яъни электрон тўлов билан ўтилади. Транспорт картаси ёки бир марталик QR код орқали ўтилади.\nЮнусобод — пойтахтимизнинг энг аҳоли гавжум ҳудуди ҳисобланади. Бу эса одамларга қисқа вақт ичида, яъни 10-14 дақиқада шаҳар марказига етиб боришлари учун имконият яратади.\nМетро бекатлари дизайни ва безакларига ҳам катта аҳамият қаратилган. Масалан, “”Юнусобод” бекатида ёрқинлиги билан алоҳида ажарил турса, “Туркистон” бекати тарихдан сўзлаётгандек. Негаки, унинг бир томони деворларига Ўзбекистон, бошқа томонига эса Марказий Осиё давлатлари тарихий иншоотлари ўзига хос тарзда тасвирланган. Бу ҳар қандай йўловчи учун қизиқ. Поезд келгунча, дейлик, Бухороннинг Чашмаи Аюб, Чор Бакр, Минораи Калон, Работи Малик каби қадимий обидаларини томоша қилиш мумкин. Йўловчи зерикмайди.\n— Метро бекатлари ажойиб, — дейди Қорақалпоғистон халқ шоири Рустам Мусурмон. — Масалан, “Туркистон” бекатининг оппоқ мармарлар билан безатилгани кўнгилни ёриштиради. Гуё осмонда юлдузлар порлаб тургандай. Буни қадимий Туркистоннинг тарихий юлдузлари деб биламан. Шунингдек, бу ерда йўловчи тасвирлар орқали Ватанимиз тарихи билан ҳам танишади. Юртдошларимиз, нақадар илдизи теран. Тарихи кўҳна эканлигини яна бир карра ҳис этади. Ватанпарварлик туйғусини уйғотадиган дарсхона бу. Бу ҳам замонавий транспорт воситаси, ҳам маънавиятни бойитадиган маскан. Чунки кўриш инсонинг руҳиятига кучлироқ таъсир қилади. Шу жиҳатдан бу бекат менга маъқул бўлди.\nЯна бир янгилик: яқин кунларда Тошент метрополитенида мобил алоқадан фойдаланиш ҳам мумкин бўлар экан. Бу бўйича маълум “Ucell” компанияси билдан синов ишлари муваффақиятли амалга оширилган.\nЧиндан ҳам, метронинг ҳар бекатида ўзига хос хислат бор. Худди оҳанграбодек ўзига жалб қилади. Бекатдан поездга қуруқ чиқмайсиз. Ундан ўзингизга нимадир оласиз. Таассуротингиз бойийди, кайфиятингиз ортади. Худди шундай ҳолатда тепага — кейинги “бекат”га чиқдик. У олис эмас. Шундоққина метронинг ёнида.\nУзоқ йиллик орзулар ушалмоқда\nАйтиб ўтганимиздек, Юнусобод — анча фаол ва тиғиз туманларидан бири. Айни пайтда бу ерда 340 мингдан зиёд аҳоли истиқомат қилишини инобатга олсак, ҳудудда транспорт ҳаракати ҳам кам эмас.\nТошкент метрополитени Юнусобод линиясининг узайтирилиши туман аҳлига яна бир қулайлик яратди. Гап шундаки, туманнинг Аҳмад Дониш кўчасининг Амир Темур кўчасидан Тошкент ҳалқа автомобиль йўлигача бўлган 2,2 километрлик қисми 6 қаторли қилиб қайти қурилди. 4 қаторли мавжуд йўл реконструкуция қилинди. Пиёдалар ва велосипед йўлакчалари, майсасорлар ташкил этилди. Йўл бўйлаб энергия тежамккор ёритиш мосламалари ўрнатилди.\nАҳмад Дониш ва Янги шаҳар ҳамда Аҳмад Дониш ва Юнусота кўчалари кесишмасидаги чорраҳаларда ҳааркат жадаллигини ошириш мақсадида йзл 92 метргача кенгайтирилиб, транспорт воситаларини 3 та тасма бўйлаб ўнг томонга тўхтовсиз ўтишини таъминлаш назарда тутилган. Лойиҳа қиймати 68,5 миллиард сўм. Бугунги кунгача 58,5 миллиард сўмлик ишлар бажарилган.\nУшбу транспорт тармоғининг ишга тушиши Самарқанд-Чимкент йўналиши бўйлаб транспорт ҳаракатини тўхтовсиз ўтишини таъминлаб, Тошкент вилоятнинг Тошкент ва Қибрай туманлари аҳолисини пойтахтимизнинг шимоилй қисмига 2 баробар вақтда етиб боришига имкон беради.\n— Қарийб йигирма йил давомида метро қурилишининг тўхтаб тургани, мазкур йўл кенгайтиришга имкон бермаётган эди, — дейди Юнусобод тумани ҳокими ўринбосари, маҳалла ва оилани қўллаб-қувватлаш бўлими бошлиғи Даврон Султонов. — Йўллар тор. Ёзгина ёғингарчилик бўлса, сув тўпланиб қолар, бу, ўз навбатида, ҳам йўловчига, ам ҳайдовчига ноқулай эди.\nБугун, қаранг, вазият тамомила ўзгарди. Байрам арафасида Юртбошимизнинг мазкур йўл ва метронинг очилиши туманимиз аҳлига, хусусан, Юнус ота, Аҳмад Дониш, Муравват, Янги ҳаёт учун чинакам туҳфа бўлди.\nЭнг асосийси, мазкур йўл қурилиши билан йиллар давомида қаровсиз ва аҳолига турли ноқулайлик туғдириб келаётган камчиликка чек қўйилди. Одамларнинг муносиб ҳаёт кечиришлари учун шароит яратилди.\n— Ҳар йили Мустақиллик байрами арафасида янги бинолар, янги иншоотлар қад ростлайди ва унинг очилиш маросимлари бўлади, — Ўзбекистон Республикасида хизмат кўрсатган ёшлар мураббийи Баҳодир Каримов. —Бугун ижод аҳли — олимлар шоирлар, ёзувчилар ана шундай бунёдкорлик намуналарини кўрдик. Инсоннинг қўли гул деган гап бор. Шу маънода, бунёд қилинган йўллани кўриб, одам тўғриси, қувонади. Мен Европа давлатларида бўлганимда, уларнинг йўлларини, транспортларини кўриб ҳавас қилганман. Қаранг, бугун ер ости метромиз ишлаб турибди, узайтириляпти. Қўйлиқ тарафда барпо этилган ер усти ҳалқа метро линиясида 11 километрдан ошиқ йўл 19 дақиқада босиб ўтилар экан. Бу билан қанчадан-қанча йўловчилар ташилиб, қийини осон, узоғи яқин қилинмоқда.\nМен бу каби ишларни, барибир, илм-фанга боғлайман. Чунки, агар, бунинг тархини чизган, режаларини қилган мутахассислар билимдон, дунёдаги қурилишлардан бохабар бўлмаса, бу шаклдаги гўзал ва мустаҳкам қуришлари муаммо бўлар эди.\nСуҳбатдошимиз ҳақ. Бугун илғор тажрибаларсиз, инновацияларсиз ҳеч бир соҳада ютуққа эришиб бўлмайди. Булар эса илмга боғлиқ. Шу жиҳатдан, Тошкент ер усти ҳалқа метро линиясини ана шундай мукаммал лойиҳалар сирасига киритиш мумкин. Ушбу линиянинг биринчи босқичи — Дўстлик-2— Қўйлиқ йўналиши қуриб битказилди. Метронинг ушбу қисмида 7 та бекат барпо этилган бўлиб, янги йўналишнинг узунлиги 11,5 километрни ташкил қилади.\nУшбу йўналишда 30 августдан бошлаб йўловчилар ташила бошланди. Метро нафақат шу атрофда истиқомат қилувчи аҳоли учун, балки шаҳар меҳмонлари учун ҳам ўзига хос сайр транспортига айланган, десак ҳато эмас. Бунга йўналиш билан танишиш чоғида гувоҳ бўлдик. Хусусан, бухоролик Савриддин Жўраев пойтахтда ишлайдиган ўғлиникига меҳмонга келган экан.\n— Бир кун олдин телевизорда Юртбошимизнинг поездда одамлар билан гаплашиб сайр қилганларини кўриб, болаларимизга эртага мен ҳам бориб кўраман, дедим ва эрталаб неварам Ботиржон билан Чорсу бекатидан сайрни бошладик, — дейди у ўзгача қувонч билан. — Мана, кўриб турибсиз, унинг биринчи йўловчиларидан бириман. Вагонлар замонавий. Қулай. Кичик мониторда юртимиз табиатига, тарихига оид сайёҳлик манзиллари кўрсатиляпти. Ер усти эмасми, атрофни томоша қилиб кетарверасиз. Хуллас, жуда зўр. Ортиқ сўз йўқ.\nЮртимизга кўз тегмасин. Одамларга нафи тегадиган бу каби ишлар кўпаяверсин.\nМетронинг ушбу қисмидаги бекатлар ҳозирча рақамлар билан белгиланган. Мутасаддилар улар келгусида номланиши ва бу борада жамоатчилик фикри муҳимлигини айтишди.\nМамлакатимизда отахон таъкидлаганидек, бундай қурилишлар ҳали давом этаверади. Фарғона йўли кўчасини мукаммал таъмирлаш ва ободонлаштириш лойиҳаси — шулардан бири. Бош пудратчи “Grant Road Tashkent” МЧЖ томонидан Туркиянинг “Kalyon Ulashtirma Anonim Sirketi” компанияси билан ҳамкорликда амалга оширилаётган ушбу лойиҳа жорий йилнинг ноябрь ойида якунига етказилади. Унинг умумий қиймати 118,9 миллиард сўмни ташкил қилса, шу кунгача 17,7 миллиард сўмлик иш бажарилган. Лойиҳага асосан, 8 тасмали янги автомобиль йўлини қуриш ҳамда 2 тасмали мавжуд йўлни реконструкция қилиш, 26545 п.м. ёпиқ типдаги ирригация тармоғи, 1000 дона энергия тежамкор ёритиш мосламаси, 1,2-2 метр кенгликда велосипед йўлакчаси ҳам йўл чегарасини ажартиб турувчи яши майсазор ва суғориш тармоқлари қурилиши назарда тутилган.\nУшбу тарнспорт ечимининг ишга тушиши А373-Тошкент йўналиши бўйлаб транспорт ҳаракати тўхтовсизлигини таъминлаб, аҳолининг Тошкент шаҳри марказига қисқа вақтда етиб боришига имкон беради. Бу трассада бир кунда 70-75 мингта транспорт ҳаракатланади.\nОдамзот орзу-умид билан яшайди. Тўкис ҳаёт кечиришни истайди. Бу тўкислик эса уй-жойга ҳам боғлиқ, албатта. Ўз уйингда ота-онаю, фарзандлар даврасида яшашга нима етсин!?\nБугун юртимизда аҳолини уй-жой билан таъминлаш бўйича эътиборга молик ишлар амалга оширилмоқда. Бу борада муайян тажриба шаклландики, натижада респубилкамиз бўйлаб замонавий уйлар қад ростлаяпти, бутун бошли мавзелар, шаҳар ичидаги шаҳарлар пайдо бўляпти. Шинам уйлар турли қулайликлар, имтиёзлар билан сотилмоқда.\nФарғона йўли кўчасида, Қорасув канали бўйида қурилаётган “Ассалом, соҳил!” тураржой мажмуасини ҳам шулар сирасига киритиш мумкин. Бинобарин, 22 та кўп қаватли уй, 58 та коттеж ва мўъжаз сайилгоҳ ва яшил майдончалар, таълим муассасалари, соғломлаштириш мажмуалари каби ижтимоий объектлар одамлар учун чинакам қулайлик, муносиб ҳаёт тарзини муҳайё этади.\nТўғри, ҳали бунёдкорлик ишлари тугагани йўқ. Лойиҳа бўйича мажмуа 2021 йилнинг декабрь ойида тўлиқ фойдаланишга топширилади. Шундай бўлса-да, қурувчиларнинг кўнгли тўқ. Чунки уйлага ҳозирданоқ буюртмалар қабул қилинмоқда. Мазкур тураржой мажмуаси янги турдаги қурилиш конструткцияси асосида барпо этилмоқда. Сейсмик жиҳатдан 9 баллдан юқори зилзилаган чидамли. Бино фасади 3 та қопламадан иборат. Бу хонадоннинг қишда илиқ, ёзда салқин бўлишини таъминлайди. Бинолар видео кузатув тизимига эга. Ҳар бир хонадан модуль типида алоҳида иситилади. Қисқаси, иносн учун нимаики зарур бўлса, барчаси шу ерда.\nТаъкидлаш жоизки, бугун мамлакатимизда, хусусан, пойтахтимизда кўп қаватли уйлар қурилишга катта эътибор қаратилиётгани бежиз эмас. Чунки охирги 25 йио мобайнида кўп қаватли уйлар бунёд этилмаганди. Бу эса, ўз-ўзидан аҳолининг талаб ортишига либ келганди. Энди эса ана шу эътиёжи қондириш бўйича кўрилаётган чоралар кўлами тобора кенгайиб бормоқда. Пировардида, одамларнинг орзу-армонлари ушалиши баробарида, танлаш имкониятлари ҳам ортиб бормоқда.\n— Бундай ҳашамат, улуғворликни ўқиган, эшитгандан кўра, ўз кўзингиз билан кўрсангиз бошқача таъсирланасиз, — дейди “Шуҳрат” медали соҳиби, Ўзбекистон ёзувчилар уюшмаси аъзоси Наби Жалолиддин. — Қурилишлар Ватаннинг қудратини билдиради. Ҳақиқатдан ҳам ҳозирги қурилишлар Ўзбекистоннинг қудратли, кучли давлатга, халқимиз билимли миллатга айланганидан далолатдир.\nШу маънода, янги вагонлар, метро, автомобиль йўллари тушимизга ҳам кирмаган эди. Булар ёқимли ҳолат, албатта.\nУмуман, ҳайратга тушасиз, халқимиз синовли кунларда ҳам бир лаҳза бўлса-да бунёдкорликдан, обод қилишдан тўхтагани йўқ. Бу шижоат нафақат пойтахтимизда, балки бутун мамлакатимиз сезилади. Қурилишларларни кўриб ҳайратга тушасиз. Ҳам замонавий, ҳам қулай, одамнинг ҳаваси келади. Буларнинг ҳаммаси келажак учун. Фарзандларимиз, авлодларимиз учун.\nБунинг учун юртимизга, халқимизга, айниқса, тезкор ислоҳотлар ўтказишни бутун дунёга ўргатаётган Президентимизга минг тасаннолар айтсак, арзийди.\nПойтахтимизнинг Яшнобод туманидаги кўп тармоқли “Тeхnopark” ишлаб чиқариш мажмуасини, том маънода, лойиҳалар фабрикаси, десак ҳеч муболаға бўлмайди. Чунки маиший электр асбоблари ишлаб чқаришга ихтисослаштирилган мажмуада бир лойиҳа кетидан иккинчиси амалиётга киритилмоқда.\nУнинг совуткич ишлаб чиқариш лойиҳаси раҳбари Элдор Аҳадовнинг айтишича, мажмуа турли блокларга ажратилган. Хусусан, А блокида тўртта лойиҳа мавжуд. Шулардан бири маиший совуткичлар ишлаб чиқариш лойиҳаси “Samsung Elektronics Со” компанияси билан ҳамкорликда амалга оширилмоқда. Шу йилнинг 29 август куни Президентимиз томонидан ушбу маҳсулотни ишлаб чиқаришга старт берилди.\nМаиший совуткичлар ишлаб чиқариш корхонасининг йиллик қуввати йилига бир миллионта. Бу ерда бир ярим минг киши иш билан таъминланган. 62,1 миллион доллар инвестиция йўналтирилган. Корхона фаолияти экспорт учун йўналтирилган. Шу боис келажакда йилига 53,6 миллион долларилик маҳсулот хориж бозорларига етказиб берилади. Бу йил “Samsung” бренди остида еттита модель ишлаб чиқарилади.\nКейинги лойиҳа — авомат кир ювиш машиналари ишлаб чиқариш лойиҳаси эса Жанубий Корея ва АҚШ компаниялари билан биргаликда амалга оширилади. Ушбу корхонанинг ҳам йиллик қуввати 1 миллоин дона бўлади ва 600 киши иш билан таъминланади. Корхона 2020 йил декабрь ойида ишга туширилади.\nСавдо совуткичи ва музлаткичлари, мис қувурлари, фитинглари ва аксессуарлари, саноат сув иситиш қозонлари… Булар мажмуанинг биргина А блокида рўёбга чиқарилиши мўлжалланаётган лойиҳалар. Умумий олганда, мажмуада лойиҳалар бундай истиқболли лойиҳалар бисёр. Муҳими, улар туфайли одамлар ишли, даромадли бўлади. Ички бозорда рақобат, ташқи бозорда имкониятимиз ортади. Демак, Ўзбекистонимизни дунё янада яхшироқ билади, танийди. Эзгу мақсадли ҳамкорларимиз кўпаяди.\nЗеро, бугун юртимизда рўёбга чиқарилаётган ҳар бир лойиҳа мамлакатимиз ободлиги, халқимизнинг бахтли ва фаровон турмуш кечиришига қаратилганлиги билан аҳамиятлидир.\n2020 йил 3 сентябрь.\nO'rtacha baholar 4.3 / 5. Baholaganlar soni: 71


Рамазон ҳайити кунлари қандай об-ҳаво кузатилади? | Qalampir.uz\nРамазон ҳайити кунлари қандай об-ҳаво кузатилади?\nБу қизиқ\t29 Апрель 12:02 9459\n29-30 апрель кунлари Ўзбекистон ҳудудининг катта қисмида ҳаво ўзгариб туради, ёғингарчилик кутилмайди. Фақат Самарқанд, Жиззах вилоятларининг айрим туманларида бугун кундуз куни, Тошкент вилояти ва Фарғона водийсида баъзи жойларда эртага кечаси ва эрталаб қисқа муддатли ёмғир ёғиши, момақалдироқ бўлиши мумкин. Бу ҳақда Гидрометеорология хизмати маркази хабар берди.\n1-2 майда республика ҳудудига Эрон ҳудудларидан май ойининг боши учун жуда иссиқ бўлган ҳаво кириб келиши кучаяди. Кундуз кунлари ҳаво 32-34 даражагача, республика жанубида 36-39 даражагача исийди. Бундай ҳарорат фони метеорологик кузатувларнинг барча йиллари учун ушбу даврнинг энг юқори ҳароратидан фақат 2-3 даражага паст бўлади.\nШу кунларда фақат республиканинг шимоли-ғарбий ҳудудларида қисқа муддатли ёмғир ёғиши мумкин. Қолган ҳудудларда қуруқ ва асосан кам булутли об-ҳаво бўлиши кутилмоқда.\n3-4 майда Ўзбекистон ҳудудига Волга бўйи ҳудудларидан нам ва нисбатан салқин ҳаво массалари кириб келади. Республика бўйича вақти-вақти билан қисқа муддатли ёмғир ёғади, момақалдироқ бўлиши мумкин. Республиканинг тоғ олди ва тоғли ҳудудларида баъзи жойларда кучли ёмғир ёғиши мумкин. Баъзи жойларда шмол 17-22 м/с гача кучайиши кутилмоқда, 3 майда баъзи жойларда чанг тўзонлари кузатилиши мумкин. Кундузи ҳаво ҳарорати 22-25 даражагача пасаяди.\n14 Май 09:13 33625\n15 Май 16:43 31833\n14 Май 22:33 30961\n13 Май 22:10 27317\n13 Май 21:09 27011


Собир Назаралиевни табриклаймиз! / Olamsport.com\nСобир Назаралиевни табриклаймиз!\nТеглар : Туғилган кунСобир Назаралиев\nБугун таэквондо бўйича Ўзбекистон кадетлар терма жамоаси катта мураббийи Собир Назаралиевнинг туғилган куни.\nСобир Назаралиев 1985 йил туғилган. Спортчилик фаолиятида -54 кг вазн тоифасида иштирок этган Собир Назаралиев 2008 йил ҳарбийлар ўртасидаги жаҳон чемпионати ва 2010 йил Осиё чемпионатининг бронза медали соҳиби, шунингдек, кўплаб бошқа халқаро турнирлар ғолиби саналади.\nСаккиз йилдан бери Ўзбекистон кадетлар терма жамоасида мураббийлик қилмоқда. Фаолияти давомида Осиё ўйинлари финалчиси Мадинабону Маннопова, ўтган йил пойтахтимизда ўтган кадетлар ўртасидаги ЖЧ ғолиби Зафарбек Каримов каби ёш иқтидорларни тарбиялаган.


ОРОЛ БОҒИГА МАСОФАДАН ТУРИБ ДАРАХТ ЭКСА БЎЛАДИ — ekolog\nЭндиликдаЎзбекистон Республикаси Президентининг 2020 йил 12 февралдаги “Ўзбекистон Республикаси Президенти ҳузуридаги Оролбўйи халқаро инновация марказининг фаолияти самарадорлигини оширишга доир қўшимча чора-тадбирлар тўғрисида” қарори асосида “My garden in the Aral Sea” “Оролдаги боғим” агро ва экотуризм лойиҳаси асосида боққа дарахтларни масофадан туриб экиш мумкин.\nЎзбекистон Республикаси Президенти ҳузуридаги Оролбўйи халқаро инновация маркази директори Нурлибек Мирзамуратовнинг айтишича, Ўзбекистон учун ноёб бўлган аҳоли томонидан кўкаламзорлаштириш лойиҳаси яратилди ва дарахтларни экиш учун маблағ йиғиладиган краудфандинг (аҳоли молиялаштируви) платформаси ишга туширилди.\nБунда ҳар бир иштирокчи дарахтларни ҳоҳлаган миқдорда сотиб олиб Марказ қошидаги «Мўйноқ» илмий-ишлаб чиқариш участкасидан ажратилган жойга экиши мумкин. Боғ доимий қўриқланади, дарахтларга, ҳар бир экилган кўчатни парвариш қилиш, суғориш ва ўғитлаш ишларига масъуллар мавжд\nСайёҳлар ва фуқаролар томонидан хизматларни тўлаш қулайлиги учун марказда Uzcard, Viza, Mastercard тўлов терминаллари ўрнатилди. Марказда сайёҳларнинг умумий электрон маълумотлар базаси яратилди. Умумий маълумотлар базасига сайёҳлар тўғрисида маълумот (исм, фамилия, мамлакати, кўчатлар номи, туғилган сана, электрон почта манзили) киритилади. Лойиҳа иштирокчиларига кўчатлар бўйича молиявий, фото ва видео ҳисоботлар электрон кўринишда доимий равишда тақдим этилади. Бир йил ўтгач, марказга ташриф буюрадиган сайёҳлар ўз кўчатларини Орол денгизи ҳудудига кўчириб ўтказишлари мумкин, агар ташриф буюришнинг иложи бўлмаса, марказга кўчатларни Орол денгизининг қуриган тубига трансплатация қилишлари мумкинлиги ҳақида хабар юборишади. Чўл ўсимлигининг 1 кўчатини экишга атиги 1 доллар сарф қилинади, манзарали дарахтни экиш учун эса 5 доллардан 20 долларгача харажат қилиниши мумкин.\nЛойиҳага ҳамма хоҳловчилар иштирок этиши мумкин, агар бу ерга келиб дарахт экиш имконияти бўлмаса 1 доллар (ёки 10 минг сўм) эҳсон қилса ҳам бўлади. Ҳозирда эҳсон учун www.aralforest.org платформаси ишга тушди.\nМарказ 2020 йилда 100 минг дарахт экишни мўлжалламоқда. Дарахтларни экишда сувни тежайдиган технологиялар қўлланилади.


Ўзбекистон Республикаси Президенти Шавкат Мирзиёевнинг Марказий Осиё давлатлари раҳбарларининг маслаҳат учрашувидаги нутқи » Новости Узбекистана сегодня: nuz.uz\nНовости Узбекистана → Ўзбекистон → Ўзбекистон Республикаси Президенти Шавкат Мирзиёевнинг Марказий Осиё давлатлари раҳбарларининг маслаҳат учрашувидаги нутқи\n16-03-2018 15:47 0 662 Рейтинг1 Чоп этиш\nМарказий Осиё давлатлари раҳбарларининг биринчи маслаҳат учрашуви айнан Остона шаҳрида ўтказилаётгани бежиз эмас деб ёзади xs.uz\nўоят қисқа муддатда ташкил этилган ушбу саммит, ҳеч муболағасиз, тарихий воқеадир, десам, ўйлайманки, сизлар ҳам бу фикрни қўллаб-қувватлайсиз.\nЎзбекистоннинг Қозоғистон, Қирғизистон, Тожикистон ва Туркманистон билан товар айирбошлаш ҳажми, ўтган йил якунларига кўра, қарийб 3 миллиард долларни ташкил этди, яъни 20 фоиз ортди.\nБундан ташқари, чегаралар ва йўллар очилиши туфайли ички бозорларимиздаги товарларнинг алоҳида турлари 20 фоиз арзонлашгани кузатилмоқда.\nҲеч шубҳасиз, бундай имкониятлардан аввало фуқароларимиз фойда кўрмоқда.\nБу — ҳамкорликдаги ишларимизнинг амалий самарасидир.\nШу муносабат билан учрашувимизни ҳар йили баҳор байрами — Наврўз арафасида навбати билан давлатларнинг бирида ўтказиб боришни таклиф этамиз. Кейинги мана шундай учрашувни Тошкент шаҳрида ўтказишни таклиф қиламан.\nҚуйидаги асосий вазифаларни ҳал этишни ҳамкорлигимизнинг устувор йўналишлари сифатида белгилаб олишни таклиф этаман:\nиккинчидан, савдо-иқтисодий, инновация, инвестиция, транспорт-коммуникация, банк-молия, сув-энергетика ва маданий-гуманитар соҳалардаги шериклик бўйича аниқ дастурлар — “йўл хариталари”ни ишлаб чиқиш;\nБу — бизнинг ташқи сиёсатимизнинг энг асосий устувор йўналишидир.\n— мамлакатларимиз ўртасидаги эркин савдо тартибининг тўлақонли фаолиятини йўлга қўйиш;\n— чегараолди ҳудудлардаги савдони, ишлаб чиқариш кооперациясини жадал ривожлантириш, шунингдек, мамлакатларимиз ҳудудлари ўртасидаги ҳамкорликни янада кенгайтириш.\nҚўшма дастурлар ишлаб чиқиш учун жорий йилда Тошкентда биринчи Минтақавий иқти-\nсодий форум ўтказишни таклиф этамиз.\nИккинчидан. Марказий Осиё минтақасининг транзит-логистика салоҳиятини тубдан ошириш — саъй-ҳаракатларимизни бирлаштиришни тақозо этадиган ғоят муҳим стратегик йўналишдир.\nШу нуқтаи назардан, қуйидагиларни таклиф этамиз:\n— Халқаро транспорт ва транзит йўлаги тўғрисидаги Ашхобод битими доирасида биргаликдаги саъй-ҳаракатлар билан Марказий Осиё — Форс кўрфази трансминтақавий йўналишидан самарали фойдаланиш;\n— Жанубий Осиёга чиқадиган Трансафғон йўлагини шакллантириш, шунингдек, Хитой — Қирғизистон — Ўзбекистон автомобиль ва темир йўл магистралларини қуришга киришиш;\n— Шанхай ҳамкорлик ташкилотининг навбатдаги саммитида россиялик шериклар томонидан таклиф этилган ШҲТ йўлларини ривожлантириш дастурини келишишни тезлаштириш ва қабул қилиш.\nАна шу умумминтақавий вазифаларни амалга ошириш мақсадида биз жорий йилнинг октябрь ойида Тошкентда “Марказий Осиё халқаро транспорт коридорлари тизимида: стратегик истиқболлар ва амалга оширилмаган имкониятлар” мавзуида халқаро конференция ўтказишни режалаштирганмиз.\nТўртинчидан. Самарали минтақавий ҳамкорликнинг асосий шартларидан бири — маданий-гуманитар ҳамкорликни янада ривожлантиришдан иборат.\n— таълим ва илм-фан соҳасида, жумладан, олий таълим муассасаларимиз ўртасида ҳамкорлик алоқаларини ўрнатиш ва ривожлантириш;\n— минтақада ички туризмни ривожлантириш ва ҳамкорликда ишлаб чиқариладиган сайёҳлик маҳсулотларини ташқи бозорларга олиб чиқиш;\n— мамлакатларимиз аҳолисининг кўп қисмини ёшлар ташкил этишини инобатга олиб, ёшлар ташкилотлари ўртасида ҳамкорлик ўрнатиш. Минтақамиз мамлакатлари делегацияларини жорий йил июнь ойида Самарқандда бўлиб ўтадиган Марказий Осиё ёшлари форумига таклиф этаман.\nУчинчидан. Экстремизм мафкурасига қарши курашиш, шу мақсадда аҳоли, аввало, ёшларга ислом динининг ҳақиқий инсонпарварлик моҳиятини етказиш энг муҳим вазифадир.\nСўзимни якунлар эканман, Сиз, ҳурматли ҳамкасбларим ва дўстларимни, Сизлар орқали қардош Қозоғистон, Қирғизистон, Тожикистон ва Туркманистон халқларини яқинлашиб келаётган баҳор ва янгиланиш байрами — Наврўзи олам билан самимий муборакбод этаман.


Жаҳон чемпионати Наманганда ўтказилиши мумкин\n27 June, 2022, 07:06\nВилоят ҳокими Шавкат Абдураззоқов Осиё белбоғли кураш конфедерацияси президенти Мумин Муратов ҳамда Ўзбекистон Миллий белбоғли кураш федерацияси раиси Равшан Дастиров билан учрашди.\nВилоят ҳокимлигида бўлиб ўтган учрашувдан кўзланган асосий мақсад белбоғли кураш бўйича Ўзбекистон Республикаси Президенти соврини учун жаҳон чемпионати мусобақасини Наманган вилоятида ўтказиш эканлиги қайд этилди.\nБундай нуфузли мусобақа мезбонлигига вилоятимиз даъвогарлик қилишининг ўзига яраша сабаблари бор. Кейинги йилларда вилоятда Олимпия ҳаракатини ривожлантириш билан бирга, миллий спорт турлари, хусусан белбоғли курашни кенг оммалаштиришга алоҳида эътибор қаратилмоқда. Биргина, паҳлавонлар юрти саналган Тўрақўрғон полвонларининг донғи бутун сайёрамиз бўйлаб таралганлиги, уларнинг жаҳон ва Осиёнинг кўп карра чемпионлари, Осиё ўйинлари ғолиби сифатида довруғ қозонганлигини эътироф этиш даркор. Қолаверса, шаҳар ва туманлардаги спорт мажмуалари ҳамда болалар-ўсмирлар спорт мактабларида мазкур ўйин билан шуғулланиш учун етарли шарт-шароитлар яратилган.\nМулоқотда вилоят ҳокими меҳмонларга жаҳон чемпионати мезбонлиги учун зарур инфратузилма ва имкониятлар мавжудлигини таъкидлаб, бу борада вилоят спортни ривожлантириш бош бошқармаси томонидан нуфузли мусобақа бўлиб ўтадиган жойларни ўрганиш ва ташкилий тайёргарлик ишлари олиб борилишини билдирди.


Аллоҳ суйган бандалар: Лағв-беҳуда ишлардан юз ўгириш\nBy Камолиддин Иноятуллоҳ on 07/13/2019 АЛЛОҲНИНГ СУЮКЛИ БАНДАЛАРИ МАҚОЛАЛАР\nАллоҳ таоло деди: “Лағв-беҳуда ишлар ёнидан ўтиб қолсалар, юз ўгириб ўтиб кетадилар” (Фурқон, 72).\nИмом Қуртубий раҳимаҳуллоҳ айтади: “Ҳар қандай паст, ярамас, бефойда сўз ва ишларга «лағв» дейилади. Бунга куй-қўшиқ ва шунга ўхшаш нарсалар ҳам киради”. Сўнг оятдаги: “юз ўгириб ўтиб кетадилар”, деган жумлани шарҳлаб, бундай дейди: “Бунинг маъноси: уни инкор қилиб, рози бўлмай, юз ўгириб ўтиб кетадилар. Лағв аҳли билан бирга ўтирмайдилар, яъни, ботил ва беҳуда ишларга кирмайдиган олийжаноб кишилардек юз ўгириб ўтиб кетадилар”.\nАллоҳ таоло деди: “Мўминлар дарҳақиқат нажот топдилар. Улар намозларида хушу билан турадилар. Улар ҳар қандай фойдасиз сўз ва ишлардан юз ўгирувчилардир” (Муъминун, 1-3).\nҲасан Басрий раҳимаҳуллоҳ: “Барча гуноҳлар лағвдир”, деган.\nУламолар мусиқа ҳаром эканига учта оятни далил келтиришган:\nАллоҳ таолонинг сўзи: “Одамлар ичида шундай кимсалар бор, улар одамларни адаштириб ҳидоят йўлидан ҳой-ҳаваслар йўлига буриб юбориш учун ва Аллоҳнинг оятларини истеҳзо қилиш учун беҳуда сўзни сотиб олади. Ана ўшаларга шармандали, хорловчи азоб бордир” (Луқмон, 6).\nАбдуллоҳ ибн Масъуд разияллоҳу анҳудан “беҳуда сўз” ҳақида сўрашганида: “Ундан ўзга ҳақ маъбуд йўқ Аллоҳга қасам ичиб айтаман, у куй-қўшиқдир!” деб жавоб қилган.\nАллоҳ таолонинг сўзи: “Эй мушриклар, сизлар ҳали Қуръондан ажабланасизми?! Қуръонни масхара қилиб, куласизми?! Унда айтилган таҳдидлардан қўрқиб, йиғламайсизми?! Сизлар Қуръондан юз ўгирган ғофилларсиз!” (Нажм, 59-61).\nАбдуллоҳ ибн Аббос разияллоҳу анҳу ушбу оятдаги “ғофиллар” деб таржима қилинган “сомидун” калимаси тафсирида бундай деган: “У ҳимярликлар (Ямандаги бир қабила) тилида “куй-қўшиқ айтувчилар” маъносини англатади. Улар Қуръон оятларини эшитса, ўйин-кулги қилар эди”.\nАллоҳ таолонинг сўзи: “Улардан кучинг етган кимсани овозинг билан қўзғат” (Исро, 64).\nМужоҳид раҳимаҳуллоҳ: “Оятда айтилган “овоз”дан мурод қўшиқ ва мусиқадир”, деб айтган.\nАллома Ибн Қаййим раҳимаҳуллоҳ айтган: “Аллоҳнинг душмани лаънати шайтоннинг илмсиз ва содда одамларни алдайдиган ҳийла-найрангларидан ҳамда жоҳил ва нобакор кимсалар қалбини овлайдиган тузоқларидан бири куй-қўшиқ, ҳуштак ва чапакдир. Бу куй-қўшиқ қалбларни Қуръондан тўсиб, уни фисқ ва маъсият гирдобига тортади. У шайтоннинг “қуръони”, Раҳмон таолодан тўсувчи қалин девор, баччавозлик ва зинокорликнинг сеҳр-жодусидир. У билан суюқоёқ ошиқ ўз маъшуқасидан кўзлаган мақсадига етади. Лаънати шайтон куй-қўшиқ билан нобакор кимсаларни йўлдан уради, найранг ишлатиб мусиқани уларга чиройли кўрсатади, мусиқанинг яхшилигини исботлаш учун улар кўнглига ботил шубҳалар солади. Натижада одамлар шайтоннинг васвасасига учиб, мусиқани ҳалол санайди ва Қуръондан узоқлашади. Эҳ-ҳе, сиз уларни куй-қўшиқ тинглаётганларида кўрсангиз эди: овозлар тинади, ҳаракатлар тўхтайди, қалблар унга буткул боғланади, куй-қўшиқ ичига шўнғиб кетади. Тингловчилар худди маст одамдек тебраниб, хотинчалиш кимсаларга ўхшаб ноз-карашма қиладилар”.\nИбн Қаййим раҳимаҳуллоҳ яна дейди: “Раҳмоний оҳангга зид бўлган бундай шайтоний оҳангнинг шариатда ўндан ортиқ номи бор. «Лаҳв», «лағв», «ҳуштак», «чапак», «зинога чорловчи», «шайтоннинг қуръони», «қалбда нифоқ ўсдирувчи», «аҳмоқ товуш», «фожир товуш», «шайтоннинг товуши», «шайтоннинг карнай-сурнайи», «самуд-ғафлат» шулар жумласидан”.\n Қуртубий тафсири, 13/80-81.\n Ибн Касир тафсири, 3/442; Қуртубий тафсири, 14/51.\n Қуртубий тафсири, 14/51.\n Ибн Қаййим, «Иғосат ал-лаҳфон мин масойид аш-шайтон», 1/224-254 бетлар.\nAvvalgi maqolaҲаром амаллар: Сочни қорага бўяш\nKeyingi maqola Товус ибн Кайсон (2)


Кичик саноат зонасида 1100 нафардан зиёд ёш иш билан таъминланди - Халқ сўзи\nКичик саноат зонасида 1100 нафардан зиёд ёш иш билан таъминланди\n17:51 11 Сентябр 2018 Иқтисодиёт\n“ХАЛҚ СЎЗИ ONLINE”. Қудратилла Нажмиддинов/Наманган. Президентимиз жорий йил май ойида Наманган вилоятига ташрифи чоғида вилоят марказидаги “Орзу” кичик саноат зонасида олиб борилаётган ишлар билан танишиб, бу ерда жойлаштирилаётган лойиҳаларни ўз вақтида ва сифатли амалга ошириш юзасидан мутасаддиларга тегишли кўрсатма ва тавсиялар берган эди.\nЎтган вақт мобайнида бу ерда тадбиркорлик субъектлари томонидан умумий қиймати 74 миллиард сўмга тенг 10 та бизнес лойиҳа рўёбга чиқарилди. Натижада енгил саноат, озиқ-овқат, қишлоқ хўжалиги ва кимёвий маҳсулотлар ишлаб чиқаришга ихтисослаштирилган ўнта корхона фаолият кўрсата бошлади. Уларда 1100нафар зиёд ёшлар иш билан таъминланди.\n“Орзу” кичик саноат зонасида 142,3 миллиард сўм қийматдаги 22 та лойиҳани рўёбга чиқариш режалаштирилган. Йил охирига қадар уларнинг барчаси ишга туширилади. Бу билан кичик саноат шаҳарчасига айланадиган мазкур ҳудудда йилига 82,2 миллиард сўмлик маҳсулот тайёрлаш имконияти юзага келади. Шундан 6,2 миллион АҚШ долларига тенг маҳсулотни ташқи бозорга чиқариш кўзда тутилган”, - дейди Наманган шаҳар ҳокимлиги котибият мудири Мубошер Адҳамов.\nВилоятда яқин вақт ичида шу каби яна тўртта кичик саноат зонасини яратиш ҳаракати бошланган. Улар иш бошлагач яна 12 минг нафар фуқаронинг бандлиги таъминланади.\n#Орзу кичик саноат зонаси


Ҳайвонлар туберкулёзига қарши ЭТИС-2 препарати – Tadbirkor-Fermer\nПрепарат таркибига кирувчи дориворлар кенг таъсир кўрсатиш доирасига эга бўлиб, туберкулёз микобактериялари ва бошқа турдаги бактериал касалликлар қўзғатувчиларига қарши бактериостатик ва бактерицид таъсир этувчи кимёвий дориворлар ва антибиотиклардан иборат комплекс суспензия бўлиб, шакл ясовчи элемент сифатида витаминли ўсимлик мойи – тетравит қўлланилган. Препаратни қўллашдан олдин подадаги барча моллар туберкулёзга аллергик текширилади. Туберкулинга ижобий реакция берган моллар подадан ажратилади ва қолган барча шартли соғлом молларга мазкур йўриқномага мувофиқ препарат юборилади. Маълумот кўчирилса манба: http://tadbirkor-fermer.uz деб кўрсатилиши шарт\nПрепарат ҳайвонларнинг бўйин қисмига, курак-елка бўғинидан 10-15 см олд томонига ёки тўшлик қисмига тери остига юборилади. ЭТИС-2 – ҳар 100 кг вазнга 5 мл ҳисобида юборилади. Препаратни қўллаш муддати 3-4 ой даврни ўз ичига олиб, ҳар 20 кун оралиғи билан 6 марта инъекция қилинади. 1-2-чи ва 4-5 иньекциялар бўйин териси остидан, 3-чи ва 6-чи иньекциялар тўшлик қисмига тери остига юборилади. Туберкулёз быйича эпизоотик вазиятга кўра, кейинги инъекцияларни хар ойда бир марта ўтказиш мумкин. Ҳайвонларга препарат юборилгандан сўнг инъекция жойида оғриқсиз шиш ҳосил бўлади ва секин организмга сўрилади. Организм учун препарат томонидан бошқа номутаносиб таъсир кузатилмайди.


30-тур, 9 апрель, 01:00\n13.Кристиан Альварес (Д)\n01.Давид Кобеньо (Д)\nКриштиану Роналду (68)\nХамес Родригес (73)\n90+3' Ўйин якунланди. "Райо Вальекано" - "Реал Мадрид" - 0:2.\n90+2' Иккинчи бўлимга 3 дақиқа қўшилди\n90+1' "Реал"да учинчи ўзгариш: Бэйл ўрнига Чичарито туширилди\n89' "Реал"да ўзгариш: Хамес ўрнига Начо Родригес тушди\n89' Оҳоҳоо! "Реал" омад туфайли ўз дарвозасидан тўп олиб чиқмади. Манушу ўзига етказилган узатмани кўкраги билан қайтарди ва зарба бермоқчи бўлганида Рамос тўпни қайтарди. Тито эса 10 метрлардан 7 метрли дарвозага аниқ зарба бера олмади. Тўп дарвоза олдидан ўтиб кетди\n88' БУрчак тўпидан кейин Амайя бош билан зарба берди. Касильяс ўз ўрнида\n87' Вууҳ! Чап қанотдан берилган узатмадан кейин Манушу бош билан зарба берди. Бурчакка бораётган тўпни Икер қайтарди.\n85' Эҳҳҳ, Иско! Бэйлнинг қанотдан берган узатмасини 8-9 метрлардан дарвозага йўллади. Альварес тўпни эгаллаб олди\n81' "Райо"да ўзгариш: Эмбарба ўрнига Хавьер Акуино тушди\n80' "Райо" футболчилари майдон марказида тўпни эгаллаб олишди ва жарима майдончаси ташқарисидан зарба берилди. Икер тўпни эгаллади\n78' Юқоридан етказилган тўпни Касильяс эгаллади\n76' Кроос олис масофадан кучли зарба йўллади. Тўп юқорилаб кетди...\n73' ГООООЛ! Хамес Родригеессс, 0:2! 20 метрлардан аниқ зарба билан дарвоза бурчагини нишонга олди!\n72' Мезбонлар "Реал" жарима майдончасига қисқа паслар билан кириб боришди. Ҳужумчи зарба беришга улгурмади...\n72' "Реал"да ўзгариш: Бензема ўрнига Иско туширилди\n71' Вуууҳ! Начо 25 метрлардан кучли зарба йўллади. Касильяс тўпни қайтарди!\n68' ГОООООЛ! Криштиану Роналдуууу! 0:1! Ишнинг асосий қисмини Карвахаль бажарди. Даниэль ўнг қанотдан ҳимоячидан қочиб кетди ва жарима майдончасига кириб, Роналдуга пас берди. Криштиану бош билан дарвозани ишғол қилди!\n65' Вууууҳ! Хамес жарима майдончаси ташқарисида тўпни эгаллади ва ҳимоячилар орасидан ўтиб, 14 метрлардан кучли зарба йўллади. Тўп дарвоза устидан ўтиб кетди...\n64' Кроос етказган узатмани мезбонлар қайтаришди ва тўпни эгаллаб қарши ҳужумга ўтишди. Эмбарба 20 метрлардан зарба йўллади. Касильяс тўпга эга чиқди\n63' Антонио Амайя огоҳлантириш олди. Бурчакка яқин жойда Бэйлга нисбатан жуда қўпол ўйнади\n62' Бензема жарима майдончаси ичида йўллаган зарба ҳимоячига тегиб ён томонга кетди. Каримнинг ўзи тўпни эгаллади ва жарима майдончаси узатма берди. Бэйлнинг бош билан зарбаси муваффақиятсиз чиқди\n61' Ўйинни чўзгани учун Кристиан Альварес огоҳлантириш олди\n60' Хамес жарима майдончаси олдида турган Роналдуга пас берди. Ҳужумчи мезбон футболчисидан ўтиб кета олмади. Такрорий ҳужум пайтида Роналду 15 метрлардан ноаниқ зарба йўллади\n57' "Райо"да ўзгариш: Фатау ўрнига Хосабед тушди\n56' Вууууҳ! Бэйл чап қанотдан марказ томон сурилди ва чап оёқда олис бурчакка зарба берди. Тўп устун ёнидан ўтиб кетди...\n55' Вуууууҳ! Марсело 20 метрлардан пушкадек зарба йўллади. Тўп устун ёнидан ўтиб кетди!!!\n55' Жарима тўпи жарима майдончасига кирган Какутага етказилди. Аммо у тўпни майдонда олиб қола олмади\n54' Даниэль Карвахаль қўпол ўйин учун огоҳлантириш олди\n53' Вууууҳ! Бензема деярли бирга бир вазиятда дарвозани ишғол қила олмади. Ўткир бурчак остида йўлланган зарба олис устун олдидан ўтиб кетди...\n52' Бу ҳолат "Реал" футболчиларини асабийлаштирди. Бэйл қўполлик учун, Кроос эса кескин эътироз учун огоҳлантириш олишди\n51' Мутлақо тушунарсиз ҳолат! Хамес чиройли пас билан Роналдуни бирга бир вазиятга чиқариб юборди. Криштиану рақиб жарима майдончасига кирди ва ҳимоячини алдаётганида мудофаа вакили подкат тарзда ҳужумчининг оёғига ташланди ва уни йиқитди! Ҳакам эса Роналду сариқ карточка кўрсатди!\n49' Мезбонлар бу сафар ўнг қанотдан дарвоза яқинига тўпни етказишди. Касильяс эгаллаб олди\n48' Чап қанотдан жарима майдончаси чизиғи атрофига берилган узатма ерга урилиб келди ва Бэйл бош билан зарба берди. Тўп устун ёнидан ўтиб кетди\n46' Иккинчи таймдаги дастлабки ҳужумни мезбонлар ташкил қилишди. Чап қанотдан етказилган узатмага сакраётганида ҳужумчи Марсело устига чиқиб кетди. Фол\n45' Биринчи бўлим якунланди. Ҳозирча "Райо Вальекано" - "Реал" - 0:0. Танаффус\n44' "Райо" футболчи Начо огоҳлантирилди. Модрични қўли билан тортиб қолгани учун\n44' Вууууҳ! Касильяс "Реал"ни голдан қутқарди! Ўнг қанотдан олис устун томон етказилган узатмага мезбон футболчиларидан бири бош билан зарба берди. Икер тўпни қайтаришга муваффақ бўлди!\n41' Хавфли вазият! Чап қанотдан белгиланган жарима зарбасини "Реал" футболчилари рақиб жарима майдончасига етказишди. Роналду бош билан зарба берди. Тўп дарвоза устидан ўтиб кетди\n38' Мезбонларнинг прессинги ва тўпни назорат қилиш "Реал" ўйинини издан чиқармоқда ҳозирча. Қизиқ, "Райо" бу ишни қанча вақтгача амалга ошира оларкан?\n35' Шу пайтгача бехато ўйнаётган "Райо Вальекано" мудофаа вакиллари ҳозир ўта қўпол хатога йўл қўйди. Хамес томон узатилган кесма узатмани ҳимоячи қайтарди ва ўша заҳоти дарвозага тўпни етказди. Бу эса Роналду учун узатмага айланби кетишига сал қолди. Альварес бир амаллаб тўпни тепиб юборди\n33' Бурчакдан етказилган узатмани Манушу оёғи билан дарвоза томон бурди. Касильяс тўпни эгаллади\n33' "Райо" бурчак зарбаси ишлади\n30' Роналду бир футболчини алдаб жарима майдончасига кирди ва бошқа ҳимоячи билан тўқнашувда йиқилди. Ҳеч нарса йўқ\n29' Хамес офсайдда қолди деб топган лайнсмен адашганга ўхшади\n28' "Райо" бурчак тўпини ўйинга киритгандан кейин меҳмонлар жарима майдончаси атрофини тўпни айлантирди, узатмалари берилди, аммо иш зарбагача етиб бормади\n27' Эмбарба чап қанотдан дарвозабон майдончасига узатма берди. Сакраган Манушу тўпга ета олмади. РАмос тўпни қайтарди\n24' Мезбон жамоа футболчисининг 25 метрлардан йўллаган зарбаси ҳимоячига тегиб қайтди\n23' Модричнинг узатмасидан кейин Бэйл бирга бир вазиятга чиқди ва дарвозани ишғол қилди. Аммо Гарет офсайдда қолган экан\n22' Манушу бирга бир вазиятга чиқиб кетишига сал қолди. Касильяс жарима майдончасини тарк этди ва тўпни ён томонга тепиб юборди\n20' Хамес Родригес сариқ карточка олди. Тўпни қўли билан ўйнагани боис\n19' Майдон эгалари яна бир бурчак тўпини ўйинга киритишди. Тўп ҳеч кимга тегмай нариги томондан майдонни тарк этди\n18' Бурчакдан етказилган узатмани Икер мушти билан уриб юборди. Эмбарба 17 метрдан ноаниқ зарба йўллади\n17' "Райо Вальекано" дадил ўйнамоқда. "Реал" ҳимояланишга мажбур бўлмоқда. Мезбонлар бурчак тўпини ўйинга киритишади\n15' Вууууҳ! Буэно 25 метрлардан кучли зарба йўллади. Ерга урилиб борган тўпни Касильяс қийинчилик билан майдон ташқарисига чиқариб юборди\n12' "Райо" яхши ҳужум ташкил қилди. Олис масофадан етказилган узатмани Эмбарба эгаллади ва бироз марказ томон сурилиб, олис бурчакка тўпни айлантиришга ҳаракат қилди. Тўп устун ёнидан ўтиб кетди...\n10' Вуууҳ! Карвахаль ўнг қанотдан олдинга ўтди ва деярли сўнгги чизиқ олдидан орқага пас берди. Хамес 16 метрдан аниқ зарба йўллади. Альварес тўпни эгаллади\n9' Гаэль Какута жарима майдончаси ташқарисидан зарба йўллади. Ноаниқ\n8' Вууууҳ! ХАмеснинг узатмасидан кейин Роналду тўпни ерга туширмасдан дарвоза томон зарба берди. Тўп олис устун ёнидан ўтиб кетди!\n4' Бурчак зарбасини "Реал" қайтарди\n4' Варан ўйин қоидасини бузгани учун мезбонлар жарима зарбасини тепишди. Тўп жонли девордан ўтмади, ҳужум давомида бурчак тўпи ишланди\n2' Мезбонларнинг ҳужуми. Чап қанотдан етказилган узатмани Рамос майдон ташқарисига чиқариб юборди. Акс ҳолда Манушу зарба беришга тайёр эди...\n' "Райо" оқ-қизил, "Реал" эса қора рангли формада ўйнайди\n' Ўйин бошида 1 дақиқа сукут сақланди\n' "Райо Вальекано" - "Реал" ўртасидаги ўйиндан матнли онлайн трансляция бошлаймиз. Мадрид дербиси


Россияда ўзбекистонликлар сони кўпаяди\n2025 йилга бориб Россияда яшаб қолган асли ўзбекистонлик муҳожирлар сони ҳозиргига қараганда 52 баробар кўпаяди ва улар сони 6 миллион кишига яқинлашиб қолади.\n“Ведомости” газетаси Россияда демография масалаларига бағишлаб эълон қилган “Россия аҳолиси сони фақат хориждан келганлар ҳисобига кўпайиши мумкин” сарлавҳали мақолада ёзилишича, агар Россия расмийлари 2013 йилдан бошлаб мамлакат қабул қиладиган муҳожирларга 250 минг кишилик квота белгиласа, 2026 йилга бориб россияликлар сони салкам 130 миллионга тушиб қолади ёки ҳозиргидан тахминан 11,5 миллион кишига камайиб кетади.\nМутахассислар фикрича, МДҲ мамлакатларидан Россияга кўчиб келиши мумкин бўлган русийзабон аҳоли сони 5 миллиондан кўп эмас. Мамлакат аҳолиси сонининг табиий камайишини тўхтатиш учун эса йилига 700 минг, йўқотилган ишга яроқли аҳоли ўрнини қоплаш учун эса 1 миллионгача муҳожир қабул қилиш керак.\nАҳолишунослар, ҳатто мамлакат раҳбари Владимир Путин ҳам Россиянинг демографик йўқотишлар арафасида турганини бир неча йилдан бери гапириб келади. Аҳоли сонини ошириш мақсадида МДҲ мамлакатларида яшовчи русларнинг тарихий ватанига қайтишини таъминлаш мақсадида ҳаттоки бир қанча дастурлар ишлаб чиқилган.\nРоссия иқтисодиëт мактаби ректори Сергей Гуриев раҳбарлигидаги олимларнинг ҳисоб-китобига кўра, 2025 йилгача Россияга МДҲдан келаëтган муҳожирлар сони 5,3 фоиз ошади. Бу вақтга бориб Россияга келган ўзбекистонлик муҳожирлар сони бошқа давлатлар вакилларига қараганда энг кўп бўлади ва 6 миллионга яқинлашади. Кейинги ўринларни эса келиб чиқиши қозоғистонлик, украиналик ва бошқа республикалик бўлган фуқаролар банд этади.\nМустақил кузатувчи Виталий Портников сўзларига кўра, кенг кўламли қурилиш ва саноатга эга Россиядек ривожланаётган мамлакат муҳожирларга муҳтож.\n“Россия ҳозирги босқичда мамлакатдаги ҳаëтга тез ўрганиб кетадиган энг керакли ишчи кучларни жалб қилиши керак. Муаммо шундаки, мамлакатга келаëтган барча муҳожирларнинг бегоналигини исботлаш учун айрим партиялар миллатчилик сиëсатини кучайтирмоқда. Бундай тарғибот-ташвиқот ишлари юргизилаётган бир пайтда Россиядек қудратли давлат ўз эртасини хавф остига қўймоқда”,- дейди мустақил кузатувчи.\nМосквадаги “Укки” таҳлил маркази директори ўринбосари Ольга Кожевникова муҳожирлар масаласи Россиянинг энг долзарб муаммоларидан бири экани, меҳнат мигрантлари ҳозирданоқ кўплаб муаммоларга дуч келаëтганини айтади.\n“Биз аллақачон партияларнинг сиëсий қарама-қаршиликларига дуч келдик. Бу аслида сиëсий ҳам емас, балки популистик қарама-қаршиликдир. Жорий йилда кўраëтганимиз муҳожирларга бозорларда савдо-сотиқ билан шуғулланиш, спиртли ичимликлар ва дори-дармонлар савдоси соҳасида ишлаш тақиқлаб қўйилгани иқтисодий асосланмаган қарорлардир. Россия барибир муҳожирларга муҳтож”,- деди Ольга Кожевникова.\nАммо О.Кожевникова айтган муаммолар бугун Россияга бориб ишлаëтганлар хавфсизлигига таҳдид солаëтган энг асосий омил эмас. Уларнинг бозорларда савдо-сотиқ қилиши муаммоси тақирбошлар балоси олдида ҳеч нарса бўлмай қолади. Кузатувчилар ҳукумат токи ирқчиликнинг олдини олмас экан, йиллар ўтиб, демографик бўшлиқ пайдо бўлганида Кремль пешонасини қаерга уришни билмай қолишидан огоҳлантирмоқда.


11:10 / 23 апрель 2848 pdf Ўқиш режими + -\nАслида, «қарз» сўзи луғатда «кесмоқ» маъносини билдиради. Қарз берувчи киши ўз молидан кесиб, қарз сўровчига беради. Аллоҳ таоло Ўз дини йўлида сарфланадиган молу мулкни Унга берилган «қарзи ҳасана»га, яъни орага судхўрлик ва бошқа ғаразлар қўшилмаган қарзга ўхшатмоқда.\n«Аллоҳга «қарзи ҳасана» берадиган киши борми?!»\nБунда эҳсон, нафақа қилишга катта тарғиб бордир. Чунки қарзни муҳтожлар олади, Аллоҳ эса ҳеч нарсага муҳтожлиги йўқ, балки барчанинг Унга муҳтожлиги бор Зотдир. Оятда Аллоҳ таоло эҳсон қилганларнинг сарфини кўпайтириб беришга ва бунинг устига, уларни карамли жаннатга киритишга ваъда қилмоқда.\n«Бас, У зот унга бир неча марта кўпайтириб қайтаради ва унга карамли ажр бор».\nУламолар Аллоҳ таоло қабул қиладиган яхши қарзнинг шартларини ҳам зикр қилганлар:\n1. Садақа қилувчининг нияти соф бўлсин.\n2. Садақа чин кўнгилдан, риёсиз, Аллоҳнинг розилиги учун берилсин.\n3. Ҳалол молдан бўлсин.\n4. Сифатсиз бўлмасин.\n5. Энг зарур жойга сарфлансин.\n6. Садақа яширин ҳолда қилинсин.\n7. Миннат қилинмасин.\n8. Кўп бўлса ҳам, оз саналсин.\n9. Ўзининг яхши кўрган молидан бўлсин.\n10. Ўзини бой санаб, олувчини камбағал санамасин.\nМаълумки, саҳобаи киромлар ҳар бир оятга тўлиқ амал қилишга шошилар эдилар. Шу маънода улуғ саҳобий Абдуллоҳ ибн Масъуд розияллоҳу анҳудан ривоят қилинган қуйидаги ривоят жуда ҳам ибратлидир. Ушбу оят нозил бўлганда Абу Даҳдаҳ Ансорий исмли саҳоба:\n– Эй Аллоҳнинг Расули, Аллоҳ биздан қарз хоҳлаяптими? – деди.\n– Қўлингизни беринг, – деди-да, у зоти бобаракотнинг муборак қўлларидан тутди. Сўнгра: – Мен ўз Роббимга боғимни қарз бердим, – деди.\nУнинг боғида олти юз туп хурмоси, хотини Умму Даҳдаҳ ва фарзандлари бор эди. Абу Даҳдаҳ боғига келиб, хотини Умму Даҳдаҳни чақирган эди, у:\n– Лаббай! – деб чиқди. Абу Даҳдаҳ:\n– Боғдан чиқ, мен уни Роббимга қарз бердим, – деди. Аёл эса:\n– Қилган савдоингнинг даромади кўп бўлсин, – деди-да, дарров болалари ва асбоб-анжомларини кўтариб, кўчди. Шунда Набий алайҳиссалом:\n– Жаннатдаги дуру ёқутдан бўлган қанчадан-қанча хурмолар Абу Даҳдаҳники бўлди, – дедилар.\nЮқоридаги оятлар эҳсон-нафақа қилишга даъват этди ва бунинг учун улуғ ажр борлигининг хабарини берди. Келаси оят эса мазкур ажрнинг бир қисми ҳақида баён қилади.\n20:45 / 24.04.2018 2092\n11:19 / 25.04.2018 1869\n1148 15:15 / 09 февраль\nРўзадорнинг дуоси албатта ижобат бўлади\nАбу Қатода розияллоҳу анҳудан ривоят қилинади.Набий соллаллоҳу алайҳи васаллам .Аллоҳдан умид қиламанки, Арафа кунининг рўзаси ундан олдинги йилни ва ундан давоми...\n396 22:00 / 09 август\n2367 16:00 / 20 июнь\n1249 07:00 / 14.12.2018


Мусо Акмал. Шеърлар - Behzod Fazliddin\nМусо Акмал. Шеърлар\nСентябрь 5, 2019 Сентябрь 5, 2019 Sayt muallifi\t0 изоҳлар\nНаманганлик камтар ижодкор Мусо Акмал ўттиз йил орасида ёзган шеърларини саралаб, “Ўтаётган кунлар” номли салмоқлигина сайланманамо китоб нашр эттирди. Китобдаги шеърлар – “бир умр қоғозга ўраниб яшаётган” лирик қаҳрамон кечинмалари шеърият мухлисларини бефарқ қолдирмайди, деб ўйлаймиз.\nУмрнинг тенг ярмин банд этар ғафлат,\nНенидир кутамиз сўнг нафас қадар.\nҲатто муҳаббат ҳам туғаркан нафрат,\nГоҳо томирларда оқаркан кадар.\nҚачон бу юлдузлар айланар ойга,\nДарахтлар қай чоғда сўзлаша бошлар?!\nҚачон турғун тоғлар қилади пойга\nВа нурга айланар харсанглар, тошлар?!\nБу турфа муаммо, мангулик ҳаёт,\nБарига бирма-бир жавоб берар, бас.\nҲозирча чин дилдан тилангиз имдод,\nБарча башоратлар абасдир, абас.\nҲаёт кураш демак, бешаън, беаёв,\nЯшаймиз ҳар лаҳза жанглар ичинда.\nҚароргоҳ этмишдир қалбимизни ёв,\nМаҳв этмоқ истайдир, қиличлар қинда.\nМана бу – биринчи, энг ғаддор душман,\nҲийлаю макрни этгандир режа.\nБир оз изн беринг, бўлгайсиз пушмон,\nБарча имконларни қилгайдир ўлжа.\nИсми оддий унинг, шундоқ – ялқовлик,\nБаъзи кимсаларга энг яқин ошно.\nУнга лашкарбоши эмиш анқовлик,\nДўст тутган зот борки, кўрмагай рўшно.\nИккинчи энг олғир рақибдир – қўрқув,\nБотирларни кўрса жим қолар мулзам.\nКимнингки қалбида бор экан ғулув,\nКулбасига қувонч босмайди қадам.\nЖанглар давом этар ҳар лаҳза беун,\nҚалбингга беркинган ёғийни ўлдир.\nТоле забт бўлажак албатта бир кун,\nКўнглингни фараҳбахш ҳисларга тўлдир.\nСўнг яна бошланар тенги йўқ жанглар,\nҲақ учун, эзгулик, адолат учун.\nИймонин сотганда ҳиссиз сатанглар,\nДунёни эгаллаб олганида тун.\nЎртадаги вазмин нигоҳлар аро,\nСубҳидам бир совуқ сабо таралар.\nҚашқир нигоҳларга дуч келар ҳатто,\nИнтиҳо тополмас муҳорабалар.\nЎтиб кетдинг шамолдай эсиб,\nБугунги кун, эй олтинваш дам.\nУмрим кетиб боришин кўриб\nОдимладим ортингдан илдам.\nШошиб қайга борардим, ошно,\nМанзилим ҳам йироқда эмас.\nҲар қадамдан чиқар муаммо,\nАхир, акам шоирдир, демас.\nСиновларга дуч келди бошим,\nКалла эмас беғалва калла.\nПайдо бўлди томирда босим,\nБуҳрон чоғи айтилмас алла.\nОғушига тортади бирдай,\nЮборгудай гирдогирд ютиб.\nТўлқинлари бебош наҳрдай,\nАямас ҳеч, турмагай кутиб.\nКим зўр келса, қолгайдир омон,\nКим зор қолса, айтмас алвидо.\nДуч келгандай Ер билан Осмон,\nТўқнашгандай икки маст гадо.\nЧидаганга чиқарган буни,\nДолғаларга дош бер, оломон.\nҚон билан ўйнашманг – тириклик рамзи,\nНаслу насабингиз, хилқатингиз жо.\nУ билан боғлиқдир яшамоқ тарзи,\nСоғлигу хасталик, расолик ҳатто.\nУ тийнат, у – бору будингиз, асли,\nМангу тилсимотдир, у соҳир калом.\nТанҳо шаҳодатдир, шажара, наслин\nАйтиб бергувчидир, подшоҳми, авом.\nБиз доим биргамиз аждодлар билан,\nУлар ҳам томирда бирга юради.\nФақат пок яшаган, хуш ният қилган\nАвлодлар аслини сақлаб туради.\nАразлашин қўймайди бир пас,\nКузак – менинг йиғлоқи синглим.\nКўз ёшлари қуйилар шаррос,\nТинмагунча ёришмас кўнглим.\nШодлигимни оқизиб кетар,\nТомиримда изғир изтироб.\nЮрагимни чулғайди кадар,\nБоғу роғим – ҳаммаси хароб.\nКўчаларда барглар югурар,\nКўрсатмайди бир зум илтифот.\nХазонларни шамол супурар,\nХунуклаша бошлар наботот.\nЖунжикади аёзда бадан,\nАхтариб қоламан офтобни.\nМузлай бошлар… қўллар дафъатан,\nБеркитиб қўяман китобни…\nБу дунё азалдан шунақа,\nМалика жуфтидир қурбақа.\nБилмайсан аҳволинг қанақа,\nЁшликда юракнинг қўрини,\nБилмайсан пешонанг шўрини,\nКўзлайсан давранинг тўрини,\nТанлайсан қизларнинг зўрини,\nОласан аммоки ғўрини,\nБировнинг қопкетган ёрини.\nБир куни ош ейсан, бир кун тош,\nДеворга тегади нодон бош.\nАқлингни олади косадош,\nОхирлаб боради сўнг бардош.\nТаъзиринг беради дўст, сирдош,\nСўнг айтар одамлар: “Эй бебош!”\nУмрингнинг энг ёвқур палласи,\nАвж олар хотиннинг ғалваси.\nБир бўлар холаси-аммаси,\nОртиқча юк бўлар ҳаммаси.\nЕлкангда бировнинг калласи.\nТанимай қоласан болангни,\nХомталош қилганда чақангни\nИши йўқ ҳам уканг, акангнинг,\nБўлишиб олишар ёқангни.\nТакрорлаб юрасан оҳангни:\n“Бу дунё азалдан шунақа…”.\nРассом Алижон Турдалиевга\nТўғри, мен қоғозлар билан яшайман,\nТаомим қоғоз ва ётоғим қоғоз.\nҲаётим қоғоз-ла, атоғим – қоғоз,\nУстимга-да кўрпа қилиб тўшайман.\nМаъно бор мана шу қоғоз ичинда,\nМазмун ҳам тархида унинг яширин.\nҚоғозга эҳтиром яшар ичимда,\nТотли бир туйғу бор унда, хўп ширин.\nКўрганман, бобомлар парча қоғозни\nКўзларга тўтиё, азиз билганлар.\nХудди асрагандай энг қиммат созни\nАвайлаб шифтдаги михга илганлар.\nАллоҳнинг зикри бор деганлар унда,\nҲеч қачон йиртмаган ва ёқмаганлар.\nТурарди осиғлик баланд тўсинда,\nЮвуқсиз кўз бирла ҳеч боқмаганлар.\nШунчалар муҳтарам экан бу матоҳ,\nАрзийди ҳар қанча севиб асраса,\nУмрига нур кирар экан ҳам офтоб,\nҚоғозга ўраниб кимки ухласа…\nБўсангнинг заҳри бор экан, кеч билдим,\nОғир тушди ёшлик бошлаган савдо.\nБўйнимга рўзғорнинг тўрвасин илдим,\nХайр, минг бир орзу. Салом, муаммо!\nНима бўлганини кеч билдим, кейин –\nТовонимни тошлар қонатган асно.\nАлҳол, тўғрилади йиллар суробим,\nЕлга отди бахтим у яккаш хато.\nҲар қандай кимсани ёшлик ҳаваси\nҲаёт гирдобига ташларкан, абас.\nШўх-шаън туйғуларга учиб, нафаси\nБўғзига тиқилиб чопаркан бесас.\nЁшлик – бебошлик-да, дегандай кимдир,\nЙўлчининг манзилдан адашмоғи бор.\nБир бошга бир ўлим, ҳаёт ҳакамдир,\nТақдирнинг қамчисин бир тушмоғи бор.\nХудойим, қоврилдим бахтнинг доғида,\nИкки товонимдан тутди аланга.\nАввал ҳузурландим васл ардоғида,\nКейин наштар урди бор жисму танга,\nЎзимга келибман фирдавс боғида.\nШунча синовларга ташладинг нечун,\nНаҳотки, ўлдирдинг – қайта яратдинг,\nКўрсатмоқчи бўлдинг яратмиш кучин,\nЖисмимдан анвойи ифор таратдинг,\nВа ёки олдингми севганим ўчин?!.\nЭнди аввалгидан минг бор енгилман,\nТафаккурим равшан, бамисли олмос.\nБироқ энди фақат ўзингга қулман,\nМеҳрингга йўғрилган вужудим толмас,\nҚаерга бошласанг боргувчи йўлман.\nТовланар ҳар битта заррам мужаррад,\nШаффофлик сиёқи чулғади тамом.\nИкки пари тинмай куйлар нақорат:\nҲеч кимса ҳаёти топмасин итмом,\nАдо этмагунча руҳий таҳорат!..\nМусо Акмал (Мусохон Акмалов) 1960 йил 28 июлда Наманган туманидаги Хўжақишлоқда туғилган. 1986 йили Наманган давлат педагогика институтининг филология факультетини тамомлаган. 1983 йилдан журналистика соҳасида хизмат қилади. 2006 йилдан Наманган вилоятида нашр этиладиган “Тиббиёт ва замон” илмий-оммабоп, ижтимоий-маънавий журнали бош муҳаррири.\n“Юрак мактублари” (2004), “Орзу азоби” (2006), “Муҳаббат мўъжизаси” (2011), “Ўтаётган кунлар” (2017) номли шеърий тўпламлари чоп этилган. Ўндан ортиқ ҳикоялари ва “Тилла узук сири” қиссаси матбуотда эълон қилинган.\n← Ватанни севиш ҳам ибодат\nАфсонавий диёрга сафар: Ҳиндистон хотиралари →\nСентябрь 27, 2014 Sayt muallifi 0


Сув йўллари тоза бўлса… – Сурхон тонги\nБош саҳифа / Жамият / Сув йўллари тоза бўлса…\nЯнвар 26, 2019\tЖамият Изоҳ қолдириш 912 Кўрилди\nҲадемай экинларни суғориш мавсуми бошланади. Бугун барча фермер хўжаликлари аъзолари экинзорларига сув келадиган ариқ — зовурларни тозалашмоқда.\nИрригация тизими ходимлари эса қўл кучи ва механизмлар ёрдамида каналларни тозалаш, таъмирлаш ишларини жадаллик билан давом эттиришмоқда. Шунингдек, дамбаларни таъмирлаш, каналлардаги гидроиншоот ва гидропостларни соз- лаш, эскирганлари ўрнига янгиларини ўрнатиш ишларини сусайтиришмаяпти. Бунинг учун 40 тадан кўп экскваторлар, юк машиналари жалб қилинган. Чунки ариқ-зовурлар, каналлар тўпланиб қолган тупроқ ва лойқалар, қамишу ҳар хил ўтлардан тозаланса, экинзорларга об-ҳаётнинг равон оқиши таъминланади, катта ҳаражатлар эвазига, шунингдек насослар ёрдамида чиқариб берилаётган сув тежалади.\nТэгларариқ зовурлар мавсум сув тозалаш\nОлдинги Тўловда чегирма қўлланилди\nКейинги Тизимдаги ўзгариш кутилган натижани бераяптими?\nҚишлоқ ёшлари учун спортзал


Осиё ўйинлари. Баҳринисо Бобоева каратэда кумуш медаль соҳиби бўлди - Халқ сўзи\nОсиё ўйинлари. Баҳринисо Бобоева каратэда кумуш медаль соҳиби бўлди\n15:22 27 Август 2018 Спорт\nФото: Анвар Ильясов / МОҚ\nИндонезиянинг Жакарта ва Палембанг шаҳарларида бўлиб ўтаётган Осиё ўйинларида Ўзбекистон каратэ жамоаси яна бир медалга эга чиқди.\n-50 кг вазн тоифасидаги вакили Баҳринисо Бобоева финалга қадар етиб борди. Бобоева нимчорак финал босқичида филиппинлик Жунна Сукини 2:1, чорак финалда Бирлашган Араб Амирликлари вакили Алажми Ҳаврани 5:1, ярим финалда эса таиландлик Раксачарт Павинани 1:0 ҳисобида мағлубиятга учратганди.\nЭслатиб ўтамиз, Ўзбекистон каратэ жамоаси бунгача Осиё ўйинларида 2та медал олишга улгурганди. -60 кг вазн тоифасида иштирок этган Садриддин Сайматов ҳамда -61 кг вазн тоифасида иштирок этган Барно Мирзаева бронза медал совриндорига айланганди.


Ижро интизоми назоратда\nКуни кеча Сирдарё вилоят адлия бошқармасида Ўзбекистон Республикаси Адлия вазирлиги ва суд Департаменти масъул ходимлари томонидан вилоят адлия бошқармаси, департаментнинг вилоят ҳудудий бошқармаси ходимлари иштирокида “Адлия органларида ва муассасаларида ижро интизомини мустаҳкамлаш, ҳужжатлар билан ишлаш, ижро назоратини ташкил этиш ҳамда ижро интизомининг аҳволи мониторингини олиб бориш масалалари” мавзусида семинар ўтказилди.\nЎзбекистонда суд криминалистик экспертизасининг ривожланиш истиқболлари\nЎзбекистон Республикаси Адлия вазирлигида навбатдаги матбуот анжумани ўтказилди.Унда Оммавий ахборот воситалари вакилларига Х.Сулаймонова номидаги Республика суд экспертизаси маркази фаолияти йўналишлари ,янги лойиҳалари хусусида маълумотлар тақдим этилди.\n“Энг яхши мақолалар” танлови ғолиблари аниқланди\nБугунги кунда жаҳон миқёсидаги глобаллашув, ахборот-коммуникация технологиялари даври, қолаверса, ҳаётнинг ўзи олдимизга қўяётган, тобора кучайиб бораётган талабларни хисобга олмаслик мумкин эмас. Бундай жараёнлар шиддати юристлар, журналистлар, қолаверса илмий изланувчилардан юксак билим ва тажриба, профессионал маҳоратни тақозо қилади.\nЎзбекистон Республикаси Адлия вазирлигида Ўзбекистон Республикасининг биринчи Президенти Ислом Абдуғаниевич Каримов хотирасига бағишланган маросим ўтказилди.\nЎзбекистон Республикаси Адлия вазирлигида Ўзбекистон Республикасининг биринчи Президенти Ислом Абдуғаниевич Каримовнинг порлоқ хотирасига бағишланган "Хотира" маросимидан фотолавҳалар.\nКуни кеча Сирдарё вилоят адлия бошқармасида Ўзбекистон Республикаси давлат мустақиллигининг 25 йиллиги байрамига бағишланган тантанали тадбир ўтказилди. Унда адлия бошқармаси ва унинг тизимидаги давлат нотариал идоралари ва ФҲДЁ органлари ходимлари иштирок этишди.\nМУСТАҚИЛЛИК МУБОРАК БЎЛСИН!\nШу кунларда юртимиз, мустақиллик тантана қилган улуғ байрамнинг 25 йиллигини кенг нишонлаш арафасида турибди.\nЎЗБЕКИСТОН РЕСПУБЛИКАСИ МУСТАҚИЛЛИГИНИНГ 25 ЙИЛЛИГИГА!\nШу кунларда юртимиз, мустақилликнинг 25 йиллик қутлуғ тўйини катта шодиёна билан қарши олмоқда.


1. Эрон Хамадонни русларга беришга тайёр\n2. Эрон Хамадонни русларга беришга тайёр\n5. ҒАЙРИОДДИЙ СМС ЁҲУД ЎЗИНГИЗНИ ТАНИЙСИЗМИ?\n6. Шеърларда Наманган мадҳи!\n8. Билолга ким жавоб беради? +видео\n«Жавоб бер» қўшиғи билан мухлислари қалбини забт этаётган Билол мазкур қўшиққа ишланган клип премьерасини бугун намойиш этиш ниятида.\n9. Наманганлик тадбиркор 500 гектар ерга помидор экмоқда! Йиллик экспорт – 10 миллион доллар, 3000 дан зиёд янги иш ўрни!\n10. "Vodiyмedia"нинг азиз ўқувчиларига! Севимли сайтингиз энди – VODIYMEDIA.COM!\nСайтимиз ташкил этилиши арафасида асосий аудиториямиз Ўзбекистон ҳудуди бўлишини назарда тутгандик. Аммо бугун, Vodiyмedia жаҳоннинг юзга яқин мамлакатида ўз ўқувчисига эга бўлди. Буни эътиборга олган ҳолда, сайтни .com доменига ўтказишга, бундан буён VODIYMEDIA.COM сифатида фаолият юритишга қарор қилдик.\n11. Қозоғистоннинг Ўзбекистондаги элчиси Ерик Утембаев: Қозоғистоннинг ўзбек кичик ва ўрта бизнеси тажрибасига эҳтиёжи бор!\n12. Тани жонга тажовуз – осийлик\n13. Абдулла Орипов ҳаёт бўлганларида 21 март куни 76 баҳорни қаршилар эдилар...\n14. Бабаян ўрнига Шквирин\n15. Ҳаж сафарига бориш тартиби қандай? Бу борада кимга ва қай тарзда мурожаат қилиш лозим?


Қашқадарёда карантин чекловларига ўзгартиришлар киритилди\nВилоят махсус комиссияси қарори билан Қашқадарёда карантин чекловларига ўзгартиришлар киритилди.\nМаълум қилинишича, вилоятда коронавирус инфекцияси тарқалишининг олдини олиш, пандемиянинг таъсирини юмшатиш ва озиқ-овқат хавфсизлигини таъминлаш комиссиянинг 2020 йил 25 июлдаги 293-сонли йиғилиш баёни билан жорий қилинган чекловларга 3 августдан бошлаб туман (шаҳар) ҳокимлари, ҳудудий махсус комиссия раисларига қуйидаги ваколатлар берилади:\nкарантин талаблари ва чекловларига риоя этмаётган ташкилот ва муассасалар, савдо ва маиший хизмат объектларини белгиланган тартибда ҳудудий махсус комиссия қарори асосида, тўхтатиш;\nСоғлиқни сақлаш вазирлиги маълумотларига кўра, 30 июль соат 23:30 ҳолатига кўра, Қашқадарё вилоятида коронавирус билан касалланганлар сони 676 нафарни ташкил этмоқда. Шулардан 453 нафари соғайган. Вилоятда 4 киши коронавирусдан вафот этган.\nЭслатиб ўтамиз, аввалроқ Қаршига кириш-чиқиш 15 августгача тўхтатилиб, ҳудудда транспорт ҳаракати чекланган эди.


АЭС ҚУРИЛИШИ ЖАРАЁНЛАРИ БИЛАН ТАНИШУВ\n2019 йил 21 октябрда «Ўзатом» агентлигида атом технологиялари бўйича ахборот агентлиги негизида танишув семинари ташкил қилинди.\nТадбирда хорижий ва маҳаллий ОАВ вакиллари, шунингдек, «Ўзатом» агентлиги, «УзГАШКЛИТИ» АЖ, Давлат экология қўмитаси, Сейсмология институти ва бошқа тегишли ташкилотлар раҳбарлари ва мутахассислари иштирок этди.\nУшбу семинар Ўзбекистон Республикаси аҳолисини, шунингдек, барча манфаатдор шахсларни оммавий ахборот воситаларда материалларни чоп этиш орқали замонавий ядро-энергетика технологиялари, уларнинг хавфсизлиги ва экологик софлиги ҳақида хабардор қилиш бўйича тизимли ишларнинг бир қисми ҳисобланади.\n«Ўзатом» агентлиги раҳбари томонидан Ўзбекистонда биринчи атом электр станцияси қурилиши лойиҳаси тақдим қилинди.\nШунингдек, семинар давомида ҳозирги пайтда АЭС ни жойлаштириш бўйича устувор майдончада олиб борилаётган муҳандислик-қидирув ишларининг тақдимотлари бўлиб ўтди. Унда танланган майдончанинг ўзига хос хусусиятлари эътиборга олинган ҳолда технологиялар танланади. Бу ҳақда «УзГАШКЛИТИ» АЖ, Ўзбекистон Республикаси Фанлар академияси Сейсмология институти, «ЎзЛИТИ Инжиниринг» АЖ ҚК, «Атомстройэкспорт» АЖ раҳбарлари ва мутахассислари сўзлаб берди ва журналистларнинг саволларига жавоб берди.\nУшбу семинар ОАВ вакилларига мавзу бўйича барча ўзларини қизиқтирган маълумотлар билан танишиш, иштирок этаётган мутахассислардан интервью олиш имконини беради.\nМутахассислар шуни таъкидладики, Ўзбекистоннинг электр энергияга бўлган талаби ошиб бораётганини ҳисобга олиб, мамлакатимиз энергобалансига атом энергетикасининг киритилиши тобора муҳим аҳамият касб этмоқда. Бу, аввало, мамлакатимизда 80% электр энергия ишлаб чиқарилишини таъминловчи кўплаб замонавий иссиқлик электр станцияларига сарфланаётган табиий газни тежаш имконини беради. Газ заҳираларининг камайиши, уни қазишга сарфланаётган харажатларнинг ортаётганлиги электр энергия таннархини оширади. Айни пайтда атом энергетикаси нархга оид барқарорликни таъминлайди ва бу иқтисодиёт учун муҳимдир.\nАЭС нинг фойдаланишга топширилиши йилига 2,4 ГВт электр энергиясини олиш, демак, 3-3,5 млрд. кубометр газни тежаш имконини беради.\nАтом энергетикасининг мамлакатимизни электр энергияси билан таъминлаш жараёнига киритиш тобора кўпайиб бораётган аҳолини электр энергия билан барқарор таъминлашга қаратилган. Бугунги кунда Ўзбекистоннинг электр энергияга бўлган эҳтиёжи 69 млрд. кВт.с ни ташкил этади. Мамлакатимизда эса 64 млрд кВт.с электр энергияга тенг. Бундай суръатда ҳисоб-китобларга кўра, 10 йилдан сўнг мамлакатимиз эҳтиёжи 117 млрд кВт.с га етади ёки икки баравар ортади.


Нарпайда ичкилик оқибатида 34 ёшли аёлнинг ҳаётига зомин бўлган шахс ушланди - zarnews.uz\nЖорий йилнинг 27 ноябрь куни соат 22:00 да Нарпай тумани Кўк-ота МФЙ, Ўлмас қишлоғида яшовчи фуқаро 33 ёшли Жаҳонбек Д. 7 нафар танишлари билан биргаликда Равот олчин МФЙда жойлашган умумий овқатланиш жойида ўтириб, спиртли ичимлик истеъмол қилган ва таниши, 34 ёшли Гулмира Т. билан ўрталарида келиб чиққан келишмовчилик оқибатида уни шу атрофдаги боғнинг ичига олиб бориб, танасининг турли қисмларига қўли ва оёқлари билан уриб, тепиб тан жароҳати етказган.\nШундан сўнг Жаҳонбек Д. таниши Гулмира Т.га тиббий ёрдам кўрсатиш ва унинг ҳаётини сақлаб қолиш мақсадида “тез ёрдам” хизматига мурожаат қилган. Бироқ Гулмира Т. олган тан жароҳатлари оқибатида ҳодиса жойида вафот этган.\nҲодиса жойини кўздан кечириш давомида марҳума Гулмира Т.нинг эгнидаги кийимлари ашёвий далил тариқасида расмийлаштириб олинган.\nМазкур ҳолат юзасидан Нарпай тумани ИИБ ҳузуридаги тергов бўлинмаси томонидан фуқаро Жаҳонгир Д.га нисбатан Жиноят кодексининг 104-моддаси 3-қисми “д” банди (қасддан баданга оғир шикаст етказиш мақсадида одам ўлдириш) билан жиноят иши қўзғатилган.\nЖиноят иши бўйича Жаҳонгир Д. гумон қилинувчи тариқасида ишда иштирок этишга жалб қилиниб, процессуал тартибда ушланган.\nИИВ ҳузуридаги Тергов департаменти хабарига кўра, тергов ҳаракатлари давом эттирилмоқда.\nТеглар: ЙТҲ Нарпай


Америкалик ўзи боғланувчи кроссовкаларни ютиб олди, бироқ уларни кийиб юришга қўрқмоқда\n21:48 / 31.10.2016\nФото: Youtube/Super Deluxe\nАмерикалик эркак Nike компанияси томонидан ўтказилган хайрия лотереясида компания томонидан 89 дона ишлаб чиқарилган, ўзи боғланувчи Nike MAG кроссовкасини ютиб олди. У 10 минглаб долларга сотиш мумкин бўлган ноёб пойабзални бор-йўғи 50 доллар сарфлаб қўлга киритди.\nОктябрь бошида Nike компанияси бу кроссовкаларни тарқатишни катта кўламли лотереяга айлантирди. Лотереядан тушган барча маблағ актёр Майкл Жей Фокс томонидан асос солинган Паркинсон касалига қарши курашувчи жамғармага йўналтирилади.\nКроссовкалардан бир қисми аукционларда сотилган, бир қисми эса хайрия бадалини киритганлар орасида ўйналган. Кроссовкага эга бўлиш имкониятини берувчи бир чипта нархи 10 доллар турган.\nКрис исмли бу эркакнинг айтишича (у ўз фамилияси ва турар манзилини айтишдан қўрққан), у акцияда деярли тасодифан иштирок этган ва Жей Фокс жамғармасига 50 доллар жўнатган. Октябрь охирида унга ғолиб бўлгани ҳақида мактуб келган. 27 октябрда кроссовкалар ғолибга етказиб берилган.\nЭнди Крис кроссовкани нафақат киймаяпти, балки уларни аввалдан полга оқ латта тўшаб, бир пойлаб кийиб кўрмоқда. Унинг айтишича, кроссовка гўёки чанғи ботинкаларига ўхшаб кетади.\nКрис хушхабар билан твиттерда бўлишганда, унга кроссовкани сотиб олиш ҳақида таклифлар кела бошлаган. Бироқ Крис ҳозирча ютуғини сотиш-сотмаслик ҳақида бир қарорга келмаган. У кроссовкага харидор топилгунча, уни сақлаш камерасига жойлаштириб қўйишни ўйламоқда.\n20 октябрга келиб антиқа кроссовкаларни сотишдан тушган маблағ 6,75 млн долларни ташкил қилди. Кроссовкалар "Келажакка қайтиш 2" фильмининг бош қаҳрамони пойабзалининг нусхаси ҳисобланади. Шу бош қаҳрамон ролини айнан Майкл Жей Фокс ижро этган.\nўзи боғланувчи кроссовка


"Машъал": Дилявер Ваниев умумий гуруҳга қўшилди / CHAMPIONAT.asia\n11:05"Ювентус", "Бавария" ва "Манчестер Юнайтед" Усмон Дембелени кузатмоқда 0 10:44UFC. Конор Макгрегор ва Дастин Порье жанги кутилмаган натижа билан якунланди! 23 10:38Карикатура: А Серия клублари қутқарувчилари 0 10:15Мингеса "Барса"нинг "Эльче"га қарши ўйинида асосий таркибда тушиши мумкин. Дестда мушак жароҳати бор 2 10:09"Фарғона вилояти ҳокими кубоги-2021". "Нефтчи" - "Пахтакор-79" 4:0 3 10:00Маҳмуд Мурадов нокаут эвазига ғалаба қозонди. ТАФСИЛОТЛАР 2 09:56"Реал" футболчилари мавсумда бош билан 12 та гол уришди. Улар ТОП-5да фақат битта жамоадан ортда қолишмоқда 3 09:49"Фарғона вилояти ҳокими кубоги-2021". Бугун "Бунёдкор", "Қўқон-1912", "Андижон" ва "Бухоро" бошлайди 5 09:41Бугун 12:00. "Пахтакор" - "Зенит" 14 09:29Мураббий Зидан қачонлардир Франция терма жамоасини бошқариши мумкинлигини айтди 2 09:16Маҳмуд Мурадов UFC'да жанг ўтказди 21 08:48UFС 257. Конор Макгрегор, Порье ва Мурадов иштирокидаги жанглар + (МАТНЛИ ТРАНСЛЯЦИЯ) 18 08:37Ибрагимович рақиб футболчисига: "Мен сен ўтказган ўйинларингдан кўпроқ гол урганман" 18 08:14Азар узоқ муддатли омадсиз серияга якун ясади 4 07:55ЛаЛига. "Алавес" - "Реал Мадрид" 1:4, Карим Бенземадан дубль 2\n"Машъал": Дилявер Ваниев умумий гуруҳга қўшилди\nБиринчи лиганинг биринчи босқичидан ўрин олган “Машъал” – “Зарафшон” баҳсида муборакликлар сардори Дилявер Ваниев жароҳат олиб майдонни тарк этганди.\nШундан сўнг Ваниев жароҳатини даволаш мақсадида бироз муддат футболдан четда қолди ва биринчи босқичнинг қолган ўйинларини ўтказиб юборди. Хабарингиз бор, кечадан бошлаб “машъалчилар” Тошкент вилоятининг тоғли ҳудудида иккинчи босқич ўйинларига тайёргарлик кўришни бошлашди.\nБу йиғинга Дилявер Ваниев ҳам келиб қўшилди ва умумий гуруҳ билан машғулотларни бошлаб юборди. Ўйлаймизки, жамоа сардори иккинчи босқичда ўз ўйинлари орқали “Машъал”нинг олий лигага қайтишида муносиб ҳисса қўшади.


Бу трансфер амалга ошса, Шомуродов асосий ҳужумчига айланади!\n27 апрель, 17:30\n“Рома”даги дастлабки мавсумда тўпурарлик маҳоратини намойиш қилган Тэмми Абрахамнинг харидори кўпайиб кетди. Рим клуби ёзда англиялик ҳужумчини сотиб юборишга тайёр эканини билдирди.\nFootball.London нашрининг хабар беришича, римликлар 24 ёшли футболчини 80 миллион еврога сотиб юборишни режалаштирмоқда. Аввалроқ, Англиянинг бир неча клубидан Абрахамга бўлган қизиқишни инобатга олган “Рома” мутасаддилари унга 100 миллион евро нарх белгилаганди. Шундан сўнг, Тэммига қизиқиш пасайди.\nЭнди “Рома” нархни сезиларли даражада пасайтирди. Ўтган ҳафта “Арсенал” Тэммини Лондонга қайтариш учун қарийб 60 миллион евро сарфлашга тайёрлигини маълум қилди.\nМаълумотларга қараганда, “Манчестер Юнайтед” яна Тэмми Абрахам вариантига қайтган. Улар жамоа тўпаурари бўлиб турган Криштиану Роналду ўрнини айнан Тэмми Абрахам босиши мумкинлигига ишонмоқда. Қолаверса, “Манчестер Юнайтед” мутасаддилари ҳужумда Абрахам ва Жейдон Санчо тандемидан фойдаланишни режалаштирган. Ҳар икки ўйинчи Англия терма жамоаси вакиллари ҳисобланади.\nАгар Абрахамнинг трансфери амалга ошса, Элдор Шомуродов “Рома”нинг асосий ҳужумчиларидан бирига айланади. Чунки Абрахам “Челси”дан олиб келунгунга қадар “бўрилар” ҳужумида асосий фигура легионеримиз эди.\nАслида Шомуродовга ҳам Испания, Италия ва Германия клубларидан чорловлар бор. Лекин ҳужумчи захирага ўтириб қолгани боис нархи сезиларли даражада пасайган. Элдорнинг трансфери учун 18 миллион евро сарфлаган “Рома” уни арзон нархга қўйиб юбормайди.\nТэмми Абрахамнинг вазияти бошқача. Римликлар уни 40 миллион еврога харид қилган ва бир мавсумда икки баравар қимматига сотиб, ғазнага мўмай даромад қўшиш имконига эга бўлиб турибди.\nДзаньоло харидорлар олидига боради\n“Рома”нинг Конференциялар лигаси ярим финали Николо Дзаньоло фаолиятини ўзгартириб юбориши мумкин.\nЖозе Моуриньо шогирдлари 28 апрелга белгиланган дастлабки учрашувда Англияда “Лестер Сити” меҳмони бўлади.\nМаълумотларга қараганда, бу учрашувда Николо Ддазньолонинг ўйинини кўриш учун бир неча инглиз клублари скаутлари ушбу беллашувга ташриф буюриши кутилмоқда.\nCalciomercato.com нашрининг хабар беришича, бўлажак беллашувда “Манчестер Юнайтед”, “Нькасл” ва “Тоттегхэм” ўз селекционерларини 22 ёшли ҳужумкор футболчи ҳаракатларини баҳолаш учун юбориши аниқ бўлган. Бундан ташқари, Николога А Сериядан “Ювентус” жиддий қизиқиш билдирмоқда. Туринликлар италиялик футболчи ёзда жамоани тарк этиши аниқ бўлиб улгурган аргентиналик юлдуз Пауло Дибаланинг ўрнини босишини истамоқда.\n“Рома” раҳбарияти айни пайтга қадар Николо Дзаньолони янги битимга кўндира олмади. Ҳамкорлик яна икки мавсум давом этиши белгиланган бўлса-да, келишув янгиланмаган тақдирда клуб футболчини шу ёзда сотиб юборишга мажбур бўлади.\nРимликлар бу ўйинчи трансферини 50 миллион еврога баҳоламоқда.\n“Рома”га ёш ҳужумчи керак\n“Рома” спорт директори Тьягу Пинто ёзда Франция чемпионати тўпурарларидан Уго Экитикени Римга олиб келиш учун курашмоқда.\n“Реймс” жамоаси таркибида кўп гол ураётгани билан Европа грандлари эътиборини қозонган 19 ёшли франциялик ҳужумчининг ўзи ҳам кучли клублардан бирига ўтишга қарши эмас.\nЭкитикега истеъдодли ёшлар билан ишлашни биладиган “Боруссия” ҳам жиддий қизиқмоқда. Дортмундликлар бу ўйинчи яқин келажакда жамоанинг асосий тўпурари Эрлинг Холанд ўрнини босишига ишоняпти.\nШу боис, “Рома”га Экитикени трансфер қилиш осон бўлмайди. “Реймс” раҳбарияти вундеркинд трансферидан 20 миллион евро ишлаб олишни истаяпти.\nЭкитике жорий мавсумда барча турнирларда 24 маротаба майдонга тушиб, рақиблар дарвозасига ўнта гол урди ва жамоадошларига тўртта голли пас узатди.\nШомуродовсиз ҳам эплашди! Моуриньо яна нималар деди?\nМоуриньо ўйнатмаётган ҳужумчига Испания грандидан таклиф бор\nПремьер-лигада гол урган легионеримизга мағлубият жуда алам қилди!


Давлат хизматлари агентлиги шуни маълум қиладики, Давлат хизматларини кўрсатиш тамойиллари қуйидагилардан иборат:\n1. Мурожаатчи – доимо ҳақдир.\nДавлат хизматлари марказлари ходимлари ҳар доим мурожаатчининг саволини тўғри шакллантиришда ёрдам беради ва унга малакали жавоб қайтаради.\n2. Давлат хизматини кўрсатишда энг муҳими – профессионаллик.\nДавлат хизматлари марказлари ходимлари тезкор ва сифатли давлат хизматларини кўрсатади. Улар ўз ишларини билишади, ҳужжатлар билан эътиборли ва аниқлик билан ишлашади, шунингдек мижозларга бажонидил маслаҳатлар беришади.\n3. Тинглаш, тушуниб эшитиш ва ёрдам бериш.\n“Ҳар бир мурожаатчи ва унинг талаблари ўзига хосдир” деган тушунча билан мурожаатчиларни тинглайди, тушуниб эшитади ва уларга ёрдам беради. Чунки, ҳар қандай қонун-ҳужжатлар инсонлар муаммоларининг барча қирраларини қамраб олиш имконияти мавжуд эмас. Шу сабабли, ходимнинг вазифаси – ҳар бир мижознинг ҳолатига кира билишдир.\n4. Мурожаатчининг вақтини тежаш.\nДавлат хизматлари марказлари ходимларининг вазифаси – мурожаатчиларнинг вақтини тежаш, сўровларини самарали қондириш ҳамда ортиқча оворагарчиликлардан холос этишдан ибратдир.\n5. Очиқлик ва қулайлик.\nДавлат хизматлари марказлари – ташриф буюрувчилар учун замонавий архитектура талабларига жавоб берадиган қулай шароитларга эга макондир, шунингдек тегишли давлат хизматларини олмоқчи бўлган ҳар қандай фуқаро ушбу маконга ташриф буюриши мумкин.\n6. Хушмуомала ва самимийлик.\nДавлат хизматлари марказлари ходимлари ҳар бир фуқарони азиз меҳмондек, уларни ҳуш муомала, самимий, табассум ва ҳуш кайфиятда кутиб олишади.\n7. Давлат хизматини кўрсатиш учун шахсан жавобгарлик.\nДавлат хизматларини кўрсатиш – хизмат кўрсатиш муддатлари бузилмаган ҳолда талаб этилган маълумотларни мурожаатчига тақдим этган тақдирдагина якунланган ҳисобланади. Ҳар бир ташриф буюрувчи ходимларни амалга оширган ишларини ушбу қатъий мезонлар бўйича баҳолайди.\n8. Мамнуният ва шараф билан инсонларга ёрдам бериш.\nДавлат хизматлари марказларининг ҳар бир ходими мамлакатимиз раҳбарининг “Халқ давлат идораларига эмас, давлат идоралари халқимизга хизмат қилиши керак” деган улуғвор ғоясини сўзсиз амалга ошириш учун хизмат қилади.\nШу сабабли, давлат хизматларини кўрсатиш – улар учун нафақат касб, балки шараф ҳамдир.\nДавлат хизматлари марказлари ходимлари томонидан давлат хизматлари кўрсатиш жараёнида мазкур тамойилларга амал қилинмаслик ҳолатларига дуч келсангиз, 1148 рақамли “Ишонч телефони”га мурожаат қилишингизни сўраймиз!\nДавлат хизматлари агентлиги матбуот хизмати.\nЎзбекистонда Почта алоқаси хизматларини кўрсатиш қоидаларига ўзгартириш ва қўшимчалар киритилди\nхизматларини тамойилларини кўрсатиш Давлат биласизми


Dimensity 700 чипли Motorola Moto G50 5G чиқди - Terabayt.Uz\nDimensity 700 чипли Motorola Moto G50 5G чиқди\nMotorola бугун Австралияда янги Moto G50 5G смартфонини тақдим этди. Янги смартфон мартда чиққан Moto G50 билан кўп жиҳатдан ўхшаш, бироқ янги қурилма Snapdragon 480 эмас, MediaTek Dimensity 700 чипи билан жиҳозланган.\nЎҚИНГ: Motorola Edge 20'нинг рендерлари пайдо бўлди\nИкки смартфоннинг камера ва бармоқ изи сканери жойлашувидан бошқа барча асосий техник кўрсаткичлари бир хил.\nЯнги модель 6,5 дюйм диагоналли, 90Hz янгиланиш частотасига эга HD+ LCD экран билан жиҳозланган. Томчисимон камера тирқишига эса 13МП селфи камера жойлаштирилган. Орқа панелда эса учта камерали модул ўрнатилган бўлиб, у 48МП асосий камера, 2МП макро камера ва 2МП сатҳ камералардан ташкил топган.\nСмартфон 4ГБ тезкор, 128ГБ доимий хотира ҳамда microSD карта орқали кенгайтирса бўладиган хотирага эга. 5,000 мАс сиғимли аккумулятор 15 ваттда тезкор заряд олади. Android 11 устига Motorola'нинг My UX УХ интерфейси ўрнатилган. Қурилмада, шунингдек, ён томонда бармоқ изи сканери, аудио жек ва NFC имконияти мавжуд.\nMoto G50 5G модели Meteroite Gray ва яшил рангларда мавжуд. Смартфоннинг Австралиядан ташқарида сотилиш-сотилмаслиги ва глобал нархи ҳозирча маълум эмас. Австралияда эса смартфонни 399 Австралия доллари ёки 289 АҚШ долларига сотиб олиш мумкин.\n#тақдимот #Motorola Moto G50 5G


Айбдор уй эгасининг ўзи\nКеч 22лар атрофида кўп қаватли уйларнинг бирида нохуш ҳолат юз берди. Апомиш маҳалласи Хамза кўчаси, 13 уй 11 хонадонда ёнғин содир этилди. Сабаби уй эгасининг назоратсизлиги эди. У икки камфорали газни ёқиб, назоратсиз қолдирган.\nэгасининг уй ўзи Айбдор


Бош саҳифа Ўзбек зиёлилари (2)\nМашҳур олим, физика-математика фанлари доктори, профессор Абдумажид Пўлатов Профессор 1949 йил 4 мартда Тошкентда таваллуд топган. 1966-1971 йиллари Новосибирск давлат университети математика факультетида таҳсил олган. 1971-1979 йиллари Новосибирскдаги СССР Фанлар академияси Сибирь бўлими Математика институти илмий ходими бўлиб ишлаган. 1976 давоми…\nАнвар қори Турсунов 1958 йил 21 ноябрда Тошкент шаҳри Ҳамза туманида туғилган. 1981 йил Тошкент Давлат университетининг филология факультетини, 2001 йил Тошкент ислом институтини тамомлаган. Анвар қори Турсунов меҳнат фаолиятларини 1981-1984 йилларда – “Ёшлик” журналида муҳаррир вазифасидан бошлаган. 1984-1987 йилларда – Ўзбекистон давоми…\nuyimaСуйима Ғаниева 1932 йилда Тошкент шаҳрида туғилган. 1952 йилда Ўрта Осиё давлат университети (ҳозирги Ўзбекистон Миллий университети)нинг шарқшунослик факультетини тамомлаган. 1953-1956 йилларда Ленинград давлат университети аспирантурасида таълим олган. У Ўзбекистон Республикаси Давлат мукофоти, «Эл-юрт ҳурмати», «Буюк хизматлари учун» орденлари ва давоми…\nШуҳрат Солиҳович Аббосов 1931 йил 16 январда Фарғона вилоятининг Қўқон шаҳрида туғилган. 1949 йили Тошкент тиббиёт техникуми, 1954 йили Тошкент театр санъати давлат институти (ҳозирги Ўзбекистон давлат санъат ва маданият институти)нинг режиссёрлик факультетини тамомлаган. У «Ўзбекистон халқ артисти» фахрий унвони, давоми…\nРуфат Ғуломович Маҳкамов 1930 йили Тошкент шаҳрида туғилган. 1954 йили Н. Бауман номидаги Москва олий техника билим юртини тугатиб, 1957-1960 йилларда мазкур билим юрти аспирантурасида таҳсил олган. 1961 йилда номзодлик, 1978 йилда докторлик диссертацияларини ҳимоя қилган. 2000 йилда Ўзбекистон Республикаси давоми…


16 сентябрь куни Инновацион ривожланиш вазирлиги биносида Ўзбекистонда илк бора қишлоқ хўжалиги соҳасида тижоратлаштиришга тайёр бўлган илмий ишланмалар кўргазмаси очилди. Уч кун давом этадиган кўргазмада юртимиздаги илмий-тадқиқот институтлари, илмий ва инновацион марказлари томонидан 200 тага яқин қишлоқ хўжалиги соҳасидаги илмий ишланмалар намойиш этилади.\nКўргазмани ташкил этишдан асосий мақсад вазирликнинг янги биносида мулоқотлар майдонини ташкил этиш, ишлаб чиқариш ва илм-фан ўртасидаги мавжуд жарлик ўртасида кўприк ясашдир. Бу майдон олимлар томонидан яратилган янги ишланмаларни тақдим этиш билан бир қаторда улардаги камчиликларни бартараф этиш учун ҳам имкониятдир. Кўргазма талабга мос равишда вазирлик томонидан истиқболли лойиҳаларга молиявий маблағ ажратиш, интеллектуал мулкни ҳимоя қилишда ёрдам кўрсатиш, илмий ишланманинг бозор талабларига жавоб берадиган прототипини ишлаб чиқариш, тармоққа тайёр маҳсулотни етказиб бериш чораларини кўришга кўмак беради.\nТадбирда «Олим-тармоқ», «олим-ишлаб чиқарувчи» ўртасида мулоқотни ўрнатиб, улар ўртасидаги муаммоларни зудлик билан ҳал қилиниши кўзда тутилган. Ҳозирда хусусий тадбиркорлар, кластер раҳбарлари, фермерлар ва олимлар ўртасида мулоқотнинг камлиги боис қишлоқ хўжалигида қатор муаммолар ечилмай тургани кузатилмоқда. Мазкур кўргазма уни ечишга қаратилган.


Алишер Усмоновнинг 300 млн долларлик «Alaiya» суперяхтаси намойиш қилинди — фото – Bugun.uz\nЖаҳон - 21:32 · 25.04.2022\nАлишер Усмоновнинг 300 млн долларлик «Alaiya» суперяхтаси намойиш қилинди — фото\nРоссиялик миллиардер Алишер Усмонов синглисининг 800 миллион долларлик «Dilbar» яхтаси Германия томонидан мусодара қилиниши ортидан, ўзининг «Alaiya» мегаяхтаси ҳибсга олинмаслиги учун уни Мальдив оролларига жойлаштиргани маълум бўлди.\nЯхта айни дамда Мальдив оролларидаги Мале шаҳрида жойлашган. Узунлиги 365 футлик «Alaiya» аввалроқ «Гуля хоним» номи билан танилгани ва 512 футлик «Dilbar»дан кичикроқлиги айтилган. «Dilbar» 24 та хона ва 100 кишилик экипаж учун 3800 квадрат метр майдонга эга бўлса, «Alaiya» 9 та хонада 18 меҳмонни жойлаштириши мумкин.\nТаъкидланишича, яхта катта бўлмасада, ҳашаматга эга. Германиянинг «Lürssen Werft» кема ясовчи компанияси томонидан қурилган «Alaiya» 2019 йилда эгасига етказиб берилган, унинг ички ва ташқи кўриниши Лондонда жойлашган «Winch Design» томонидан амалга оширилган.\nЯхтанинг Calacatta Vogli мармаридан тортиб 24 каратли олтин шифт профиллари, мармар зинапоялари ва олтин тутқичларигача диққатни тортади. Шифтларнинг ҳашаматли эканига қарамай, шоҳона кўк ва қаймоқ рангли ипак гилам эътиборни тортади.\nФото: «Winch Design»\n«Alaiya»да 8 та меҳмонхона каютаси бор, улар географик йўналишларга ишора қилиши келтирилган. Бу «Прованс», «Хитой денгизи», «Рус дачаси» ва «Тоскана» ҳисобланади. Лондон, Париж, Нью-Йорк ва Марокаш асосий палубада жойлашган. Ўнг томонда сауна, музли фаввора, чўмилиш платформасига олиб борадиган душ бор. Географик кўриниш яхтанинг ҳар бир бурчагида аск этиши: спа ҳудудида табиий лимон дарахти борлиги айтилган. Яна бир махсус Лимон дарахтзори дам олиш хонасида ҳаммом, сартарошхона ва массаж хонасини жойлашган.\nЯхтанинг юқори палубасида «Ladurée» қандолат дўкони кўринишини берадиган кичик меҳмонхона жойлашган. «Alaiya» узунлиги 100 метрдан ортиқ, ялпи тоннажи 4699,0 тоннани ташкил қилувчи 59 та моторли яхталардан биридир. У 4350 от кучига эга MTU (Германиянинг юқори тезликда ишлайдиган моторлар ишлаб чиқарувчи компанияси) двигателлари билан жиҳозланган.


hidoyat.uz – “Мовароуннаҳр” нашриётининг сайти - ХАЙРЛИСИ БЎЛСИН!\nБир ишни бошлашдан, қарор қилишдан аввал, бирор ҳодиса олдидан “Хайрлиси бўлсин” дейиш мўмин-мусулмон кишининг чиройли ва муҳим хислатларидан бири. Бу сўзларни айтган мўмин: “Ўзим истаган нарса эмас, балки мен учун хайрлиси бўлсин”, дея Аллоҳнинг тақдирига рози бўлади.\nЎзимиз учун натижаси мавҳум ишни бошлашдан олдин хайрли якунга умид боғлаймиз. Тижорат ишида кўпроқ фойда олишни, оила қуриш арафасида турганларнинг турмуши хайрли бўлишини, шифокор ёки касалхонага борар эканмиз, дардимизга шифо топишни истаймиз. Хуллас, нима иш қилсак ҳам, хаёлимизда бир фикр, кўнглимизда бир истак бўлади. Фақат ҳақиқий мўминнинг бундай вақтда қилган дуоси “Истаганимни бер” эмас, “Мен учун хайрли бўлганини насиб қил” дейиш билан Аллоҳнинг қазойи қадарига имон келтиради.\nАллоҳ таоло бундай марҳамат қилади: “…Балким, сизлар ёқтирмаган нарса (аслида) ўзларингиз учун яхши, ёқтирган нарсангиз эса (аслида) сизлар учун ёмон бўлиб чиқар. Аллоҳ билур, сизлар эса билмайсизлар” (Бақара, 216).\nОятдаги ифода жуда аниқ ва равшан баён этилган. Инсон онги ўз ҳаёти билан боғлиқ ҳодисаларни олдиндан кўра олишдан чегараланган. Келгусида ўзини нималар кутаётганини билмаган инсон ана шу чегараланган онги билан ўзича тахминий қарорлар қабул қилади. Баъзан ишларимиз юришганида, тижоратимиздан кўп фойда олганимизда ёки касалликдан соғайганимизда қароримиз яхшиликка бўлганига ишонамиз. Ваҳоланки, бу ишлар оқибатда бизга қай даражада хайрли бўлганини билмаймиз ҳам.\nЯъни, юришаётган ишлари кишини нотўғри йўлга бошлаётган бўлиши, охир-оқибат балога йўлиқтириши ҳам мумкин. Баъзан бизга чиройли кўринган нарсалар сўнгги паллада ёмонликка, аксинча, оғир туюлган юмушлар яхши якунга олиб келади. Табиий, масаланинг охиратга боғлиқ жиҳатлари бор ва энг муҳими ҳам шу. Биз учун бу дунёда мусибат бўлган нарса охират диёрида эгасини олий мақомларга мушарраф қилиши мумкин.


Самбочиларимиз жаҳон кубогининг илк кунида иккита бронза медалини қўлга киритди\n24 март, 2018, 16:31\nРоссия Федерацияси пойтахти Москва шаҳрида эркаклар ва аёллар ўртасида самбо бўйича А. Харлампиев хотирасига бағишланган турнир бўлиб ўтмоқда. Мазкур жаҳон кубогида ўзбекистонлик спортчилар муносиб иштирок этишмоқда.\nЭркаклар ўртасида ўтказилган мусобақанинг илк кунги беллашувларида самбо бўйича М. Шукуров (82 кг) бронза медалига эга чиққан бўлса, жанговар самбо бўйича Улуғбек Ҳакимов (68 кг) ҳам учинчи ўринни қўлга киритди.\nШунингдек, бугун Аҳмад Раҳматуллаев (52 кг), Аббос Жалолов (74 кг), Неъмат Ёқубов (90 кг) мусобақаларга киришса, жанговар самбо йўналишида Санатбек Исмонов (74 кг), Илҳомжон Носиров (90 кг) баҳсларга киришади.\nБундан ташқари аёллар ўртасидаги беллашувларда Нодира Гулова (48 кг) ҳам ўз омадини синаб кўради.


ҚУРБОНЛИК КИТОБИ - Mehrob.uz\nЭрнинг хотин зиммасидаги ҳақлари ҳам бор. Аёл киши эрининг ҳақларини билиб, уларни адо қилгандагина солиҳа аёл деган ном олади.\nМақолалар access_time17-феврал 2018, 11:54\nЭнг биринчи ва муҳим ҳақ эрига итоаткор бўлишдир. Бугунги кунда энг кўп…\naccess_time9-август 2019, 17:30 visibility1177\n«Набий соллаллоҳу алайҳи васаллам билан намозгоҳда қурбон намозига ҳозир бўлдим. У зот хутбаларини тугатиб, минбарларидан тушганларида бир қўчқор кетирилди. Бас, у зот уни ўз қўллари билан сўйдилар ва:\n«Бисмиллаҳи ва Аллоҳу Акбар! Бу мендан ва менинг қурбонлик қилмаган умматимдан», дедилар».\n«Набий соллаллоҳу алайҳи васаллам билан Ҳудайбияда бир туяни етти киши номидан, бир сигирни етти киши номидан сўйдик».\n....Яна ўша кишидан ривоят қилинади.\n«Набий соллаллоҳу алайҳи васаллам бизларга сўйиш куни, намоздан кейин хутба қилиб:\n«Ким намозимизни ўқиса, қибламизга юзланса ва қурбонлигимизни қилса, намоз ўқилмасидан олдин сўймасин!» дедилар».\nҚўйдан жазаъ – олти ойлик - ва ундан бошқадан саний ва ундан каттаси қурбонликка ярайди. Саний деб бир ёшилик қўй – эчкига ва икки ёшлик молга ва беш ёшлик туяга айтилади.\n«Мусиннадан бошқани сўйманглар. Фақат сизга қийин бўлиб қолгандагина қўйнинг жазаъасини сўйсангиз бўлур», дедилар».\nМусулмонларнинг Аллоҳга нисбатан юксак одоблари.\nКамбағалларнинг кўнгилларини кўтариш. Уларга яроқсиз бўлиб қолган, нуқсонли ҳайвонлар гўштини эмас, энг афзал ҳайвонлар гўштини совға қилиш яхши иш. Бунда камбағалларнинг кўнгиллари кўтарилади. Ўзларини муҳтарам кишилар сифатида ҳис этадилар.\nАгар етти кишидан бири ўлиб қолса ва унинг меросхўрлари, қурбонликни унинг ва ўзингизнинг номингиздан сўяверинглар десалар, худди қурбонлик, таматтуъ ва қирон учун сўйилган молга ўхшаб, жоиз бўлади.\nЧунки, тарафлар ҳар хил бўлса ҳам, мақсад бир - қурбат ҳосил қилишдир.\nАгар улардан бири кофир ёки гўштни ирода қилувчи бўлса, жоиз эмас.\nЧунки, кофир қурбатга аҳл эмас. Гўшт исташ эса, қурбатга хилофдир. Баъзиси қурбат бўлмаган нарсанинг, барчаси ҳам қурбат бўлмайди.\nБу ҳукм ҳадиси шарифдан олинган:\nИкки киши адашиб бир бирининг қурбонлигини сўйиб қўйса, бўлаверади. Тўлаб бериш йўқ.\nЧунки қўй шундоқ ҳам қурбонликка тайёрлаб қўйилган. Қурбонлик сўйишда бошқанинг ёрдамидан фойдаланишга рухсат бор. Иккиси сўйиб бўлиши билан ўзиникини қайтариб олади. Агар гўштни еб қўйган бўлсалар, бир бирларининг ҳақларини ҳалол қилишади.


Мукоген – medu.uz – Дорилар ҳақида маълумотлар ўзбек тилида\nHome Йўриқномалар Мукоген\nПрепаратнинг савдо номи: Мукоген\nТаъсир этувчи модда (ХПН): ребамипид\nфаол модда: ребамипид – 100 мг;\nёрдамчи моддалар: олдиндан желатинланган крахмал, маннитол, натрий кроскармеллозаси, тозаланган тальк, сувсиз лимон кислотаси, магний стеарати, натрий лаурилсульфати;\nқобиғининг таркиби: гипромеллоза (5cps), титан диоксиди (Е171), пропиленгликоль.\nТаърифи: думалоқ, икки томонлама қавариқ, қобиқ билан қопланган, икки томони силлиқ, оқ ёки деярли оқ рангли таблеткалар.\nФармакотерапевтик гуруҳи: Меъданинг кислотали муҳитини бузилиши билан боғлиқ касалликларни даволаш учун препаратлар. Меъда ярасига қарши бошқа препаратлар ва гастроэзофагеал рефлюксни даволаш учун препаратлар.\nАТХ коди: A02BX\nРебамипид гастропротектор воситаси, 2(1Н)- хинолон хосиласидир.\nБу бирикма меъда шиллиқ қаватида простагландинни ишлаб чиқарилишини рағбатлантиради, меъда ярасининг эпителизацияси муддатини қисқартиради ва сифатини яхшилайди, шунингдек келгусида ярани қайталаниш эҳтимолини пасайтиради. Ребамипид меъда шиллиқ қаватини токсик ва ульцероген моддалар чақирган шикастланишлардан химоя қилади. Клиник ва фундаментал тадқиқотлар ребамипиднинг фармакологик хусусиятларини аниқлади, уларга қуйидагиларни киритиш мумкин:\nпростагландинларнинг даражасини ошириши\nмеъдада юқори молекуляр гликопротеинларнинг биосинтезини тезлаштирувчи ферментларнинг фаоллигини кучайтириш ёрдамида сиртки ва эрувчан шиллиқни миқдорини кўпайтириши\nэпителиал ўсиш омилини экскрециясини ошириши ва меъдани нормал ва ярали шиллиқ қаватида унга рецепторларни миқдорини кўпайиши ва натижада – шиллиқ қаватнинг шикастланган қисмида эпителиал хужайраларни пролиферациясини рағбатлантириши\nнейтрофилларнинг фаоллигини ва яллиғланишга қарши ностероид воситаларни қабул қилиш ёки Н.pylori рағбатлантирилган яллиғланиш цитокинларини ишлаб чиқарилишини бостириши. Бундан ташқари ребамипид стандарт ярага қарши терапия воситалари билан мажмуада Н.pylori эрадикциясига ёрдам беради, меъданинг эпителиал хужайраларига бактерияларни адгезиясига тўсқинлик қилади.\nмеъда шиллиқ қаватида қон оқимини ва гемодинамикани яхшилаши\nмеъдада ишқорларни секрециясини ошириши\nсафро секрециясига таъсирининг йўқлиги: ребамипид меъда ширасини на базал секрециясига, на рағбатлантириш оқибатидаги кислота секрециясига таъсир қилмайди.\nИчга бир марталик 100 мг дозаси қабул қилингандан кейин плазмада ребамипиднинг концентрациясини чўққисига (340 нг/мл) тахминан 2 соатдан кейин эришилади. Плазма оқсиллари билан боғланиши 98,4-98,6%. Плазмадан ярим чиқарилиши даври – 1,5 соат. Препарат одам организмида тўпланмайди.\nИчга 600 мг бир марталик дозаси қабул қилинганидан кейин сийдикда ребамипиднинг 8-позициядаги гидроксил гуруҳига эга метаболити аниқланади.\nПрепаратнинг катта қисми ўзгармаган ҳолда чиқарилади.\nЮборилган дозанинг тахминан 10% сийдик билан чиқарилади.\nмеъда яра касаллиги\nўткир гастрит, сурункали гастритнинг зўрайиш даври\nгастрит ва меъда яра касаллигини даволашда Н.pylori эрадикацияси учун\nмеъда-ичак яраси бўлмаган диспепсия\nНЯҚП ни қабул қилиш фонида меъданинг шикастланишини олдини олиш учун қўлланади.\n1 таблетка (100 мг) дан суткада 3 марта ичга, оз миқдордаги суюқлик билан ичиб, қабул қилади. Даволаш курси 2-4 ҳафтани ташкил қилади, зарурати бўлганида 8 ҳафтагача узайтирилиши мумкин.\nқичишиш, тери тошмаси, экзема ва юқори сезувчанликнинг бошқа белгилари\nтаъм сезишни ўзгаришлари, жиғилдон қайнаши, кекириш, кўнгил айниши, қусиш, қоринда оғриқ, метеоризм, қабзият, диарея.\nжигар фаолиятини бузилиши: қон зардобида жигар трансаминазалари фаоллигини ошиши\nҳайз циклини бузилишлари\nребамипид ва/ёки препаратнинг ёрдамчи компонентларига юқори сезувчанлик\nмеъданинг хавфли касалликлари\nПрепаратнинг цитохром Р450 энзимлари билан ўзаро таъсири Мукогеннинг метаболизмини ҳам, Мукоген билан бир вақтда қўлланган бошқа препаратларнинг метаболизмини ҳам бузмайди деб ҳисобланади.\nМукоген гидроксилланиш жараёнида фақат СYP3А4 жалб қилиниши тахмин қилинади. Мукоген СYP1А2-, 2С9-, 2С19-, 2D6-, 2Е1-3А4-энзимлар ёрдамида амалга ошувчи метаболизмни бостирмаслиги кўрсатилган.\nМукогеннинг цитопротектор самараси циклогексимид ёки актиномицин Д таъсирида сусаяди.\nМеъда-ичак бузилишларини хавфини минималлаштириш учун кексаларда эҳтиёткорлик билан қўллаш керак, чунки бу пациентлар ёшларга қараганда ребамипидга сезувчанроқ бўлиши мумкин.\nРебамицидни болалар ва ўсмирларда хавфсизлиги ва самараси ўрганилмаган.\nМукогенни ҳомиладорликда қўллаш хавфсизлиги аниқланмаган. Препаратнинг лактация даврида буюриш зарурати бўлганда эмизишни тўхтатишни масаласини ҳал қилиш керак.\nТранспорт воситалари ёки потенциал хавфли механизмларни бошқариш қобилиятига дори воситасини таъсир этиш хусусиятлари\n10 таблеткадан тегишли маркировкага эга алюмин стрип. 3 стрип ва қўллаш бўйича йўриқномасини сақловчи картон қути.


Ипак қурти боқиш юзасидан тавсиялар - Ўзбекистон Республикаси Қишлоқ хўжалиги вазирлиги\nПилла сифатини яхшилаш, боқилган ҳар бир қути қуртдан олинадиган пилла ҳосилини имконияти борича ошириш бир қатор агротехника ва ташкилий тадбирларга амал қилишни талаб этади.\nЖонланиб чиққан қуртларни тарқатиш ва қурт боқувчиларга ўз вақтида етказиб бериш пиллачиликнинг энг масъулиятли жараёнларидан ҳисобланади. Чунки, янги жонланиб чиққан қурт ўша заҳоти қурт боқувчиларга топширилиб, уларни боқиш бошлаб юборилмаса, 1 сутка қолиб кетган 1 қути қуртдан 5000–7000 дона; 2 сутка қолганда 10000–13000 дона ва 3 сутка қолиб кетганда 20000–25000 дона қурт нобуд бўлиши мумкин.\nОқибатда келажакдаги пилла ҳосилини сезиларли қисмини мавсумнинг бошидаёқ йўқотишга тўғри келади. Кичик ёшдаги қуртлар териб олинган тут баргларини 5–7 мм кенгликда “угра” шаклида кесиб боқилади. Бунда қуртлар ғана остида қолиб кетишини олди олинади ва қуртлар бир текис ўсишига эришилади. Биринчи ва иккинчи ёшдаги қуртларга сутка давомида ҳар икки соатда 8–10 марта барг берилади. Қуртлар ёшдан-ёшга ўтиши билан уларга ажратиладиган жой ҳам кенгайтирилиб борилиши керак.\nБир қути қуртларни боқиш учун 1-ёшда – 2 м2; 2-ёшда – 5–6 м2; 3-ёшда – 12–15 м2 сатҳдаги қурт боқиш майдони талаб этилади. Кичик ёшдаги қуртларни парваришлашда ҳаво ҳарорати ва унинг нисбий намлиги жуда катта аҳамиятга эга. Ипак қуртининг меъёрда ўсиб ривожланиш, қуртларнинг барг ейиш фаоллиги, уларни қурт организмида ҳазм бўлиши ва ёшдан-ёшга ўтиши қуртхонадаги ҳароратга боғлиқ.\nКичик ёшларда қуртхонада ҳарорат 26–27 оС, нисбий намлик 65–75 фоизни ташкил этиши лозим. Бундан ташқари ҳар 2–3 соатда хоналарни 15–20 минут шамоллатилиши боқилаётган қуртларни турли касалликларга чалинишини олдини олади. Катта ёшдаги қуртлар кесилмаган ва яшил шохчалар билан боқилади. Қуртлар бешинчи ёшга ўтиши билан барглар 70–100 см узунликдаги новдаси билан кесиб берилади. 4 ва 5-ёшда суткасига 6 марта, ҳар 3 соатда барг солинади.\nҚурт боқишнинг бу даврида ҳаво ҳарорати 24–25 оС, нисбий намлик 60-65% бўлиши талаб этилади. Ҳароратнинг пасайиши қурт организмида озуқанинг хазм бўлиши ва модда алмашинувини сусайтиради, бу ўз навбатида қуртлик даврининг узайишига ва пилланинг майда бўлишига олиб келади. Қуртларга бериладиган озуқанинг самарали ўзлаштирилиши, улар боқилаётган сўкчак юзасига боғлиқ.\nҚуртлар бир меъёрда ўсиши, ривожланиши ва турли касалликлардан ҳоли бўлиши учун 4-ёшда – 25–30 м2, 5-ёшда – 60–70 м2 сатҳ бўлиши керак. Қурт боқиш даврида, айниқса катта ёшдаги қуртларни ғаналаш катта аҳамиятга эга. Қурт чиқиндилари ўз вақтида олиб ташланмаса, уларнинг чириши натижасида зарарли газлар ажралиб чиқади ва турли касалликлар манбаи бўлиб хизмат қилиши ҳам мумкин.\nТўртинчи ва бешинчи ёшларда ғана биринчи марта қуртлар пўст ташлаган куннинг эртасига алмаштирилади. Кейин эса ғана қай даражада тўпланишига қараб олиб турилади. Баргга тўйган қуртлар бешинчи ёшнинг 8–9 кунларига келиб озиқланишдан тўхтайди ва ўз организмини чиқиндилардан тозалаб пилла ўраш учун қулай жой излай бошлайдилар. Шу пайтда қурт боқувчилар биринчи дасталарни қўйиб қолган қуртларга барг бериб туришлари лозим, баргга тўйган қуртлар аста секин дасталарга кўтарила бошлайдилар.\nҲар бир қути қурт ҳисобига 300–400 дона табиий ўтлардан даста тайёрланади. Бунинг учун мингбош, оқбош, читир ва сариқ гулли ўтлардан энг яхши дасталар тайёрлаш мумкин. Пилла ўраш даврида қуртларга тоза ҳаво, мўътадил 25–26 оС ҳарорат ва нисбий намлик 60–65% бўлишини таъминлаш бўлажак пилла ҳосили мўл ва сифатли бўлишига замин тайёрлайди.\nСифатли ва мўл пилла ҳосили етиштириш йўлида тут ипак қуртининг озуқа базаси бўлган мавжуд тут плантациялари ва якка қатор баланд танали тутларга тўғри ва ўз вақтида агротехник ишлов бериш муҳим аҳамият касб этади. Пиллачилик мутахассислари ва пиллакорлари ипак қурти боқиш агротехник тадбирларини ўз вақтида ва сифатли амалга оширишлари мамлакатимиз пилла хирмони салмоқли бўлиши ва соҳанинг иқтисодий самарадорлиги юксалишини таъминлайди.